cyanic-selkie/wikianc huggingface dataset:
ಉಷ್ಣದ ಪರಿಮಾಣ
ಗುಪ್ತೋಷ್ಣವನ್ನು ಕಂಡುಹಿಡಿಯುವಿಕೆ
ತಾತ್ತ್ವಿಕವಾಗಿ ಗ್ರಾಹ್ಯೋಷ್ಣವನ್ನು ಕಂಡುಹಿಡಿಯಲು ಬಳಸಿದ ಪರಿಕಲ್ಪನೆಯೇ ಇಲ್ಲಿಯೂ ಉಪಯುಕ್ತವಾಗಿದೆ. ಬ್ಲ್ಯಾಕ್ ಎಂಬ ವಿಜ್ಞಾನಿ ನೀರಿನ ಗುಪ್ತೋಷ್ಣವನ್ನು ತಿಳಿಯಲು ಅನುಸರಿಸಿದ ವಿಧಾನ ಕುತೂಹಲಕಾರಿಯಾದದ್ದು, ಬರ್ಫದ ದೊಡ್ಡ ತುಂಡಿನಲ್ಲಿ ಒಂದು ಗುಳಿಯನ್ನು ಕೊರೆಯಬೇಕು. ಅದರಲ್ಲಿರುವ ನೀರಿನ ಅಂಶವನ್ನೆಲ್ಲ ಒರೆಸಿ ತೆಗೆದು ಗಾಳಿ ಶುಷ್ಕವಾಗಿರುವಂತೆ ಎಚ್ಚರವಹಿಸಬೇಕು. ಈಗ s ಗ್ರಾಹ್ಯೋಷ್ಣ, m ರಾಶಿ ಇರುವ ಒಂದು ವಸ್ತುವನ್ನು ಣಲಿ ಸೆ. ಉಷ್ಣತೆಗೆ ಕಾಯಿಸಿ ಇಟ್ಟು ಮೇಲೆ ಬರ್ಫವನ್ನು ಮುಚ್ಚಬೇಕು. ವಸ್ತು ತಣಿದ ಅನಂತರ ಗುಳಿಯಿಂದ ಅದನ್ನು ಹೊರತೆಗೆದು ಅಲ್ಲಿ ಶೇಖರಗೊಂಡಿರುವ ನೀರಿನ ರಾಶಿ m' ನ್ನು ಅಳೆಯಬೇಕು. ಇಲ್ಲಿ ಬರ್ಫದ ಮತ್ತು ನೀರಿನ ಉಷ್ಣತೆಗಳು 0ಲಿ  ಸೆ. ನಿಂದ ಮೇಲೆ ಏರಿರುವುದಿಲ್ಲ. ವಸ್ತು ಕಳೆದುಕೊಂಡ ಉಷ್ಣ msಣ. ನೀರು ಪಡೆದ ಉಷ್ಣ m'I ಇಲ್ಲಿ ಟ ನೀರಿನ ಗುಪ್ತೋಷ್ಣ, msಣ=m'I ಆಗಿರುವುದರಿಂದ  ಎಂದು ತಿಳಿಯುತ್ತೇವೆ. ಈ ಪ್ರಯೋಗ ತಾತ್ತ್ವಿಕವಾಗಿ ಎಷ್ಟೇ ಸಾಧುವಾದರೂ m ನ್ನು ನಿಖರವಾಗಿ ತಿಳಿಯುವುದು ಕಷ್ಟಸಾಧ್ಯ. I ತಿಳಿದಿರುವಾಗ ಮೇಲಿನ ಸೂತ್ರದಿಂದ sನ್ನು (ಗ್ರಾಹ್ಯೋಷ್ಣ) ಪಡೆಯಬಹುದು.ಬರ್ಫ ಕರಗಿ ಅದೇ ಉಷ್ಣತೆಯ ನೀರಾಗಿ ರೂಪಾಂತರಿಸುವಾಗ ಅದರ ಗಾತ್ರ ನಿರ್ದಿಷ್ಟ ಪ್ರಮಾಣದಲ್ಲಿ ಸಂಕೋಚಗೊಳ್ಳುವುದು. ಹೀಗೆ ಸಂಕೋಚಗೊಂಡ ಗಾತ್ರವನ್ನು ಅಳೆದು ಎಷ್ಟು ಪರಿಮಾಣದ ಬರ್ಫ ಕರಗಿದೆ ಎಂದು ತಿಳಿಯಲು ಸಾಧ್ಯವಾಗುವುದು, ಈ ತತ್ತ್ವವನ್ನು ಅನುಸರಿಸಿ ನೀರಿನ, ಅದೇ ರೀತಿ ಉಗಿಯ ಗುಪ್ತೋಷ್ಣವನ್ನು ಕಂಡುಹಿಡಿಯಬಹುದು. ಬರ್ಫ ಕರಗಿ ನೀರಾಗಲು, ನೀರು ಕುದಿದು ಉಗಿಯಾಗಲು (ಉಷ್ಣತೆಗಳು ಬದಲಾಗಕೂಡದು) ಎಷ್ಟು ಗುಪ್ತೋಷ್ಣಗಳನ್ನು ಪಡೆಯುವುವೋ ಅಷ್ಟೇ ಗುಪ್ತೋಷ್ಣಗಳನ್ನು ಉಗಿ ದ್ರವೀಭವಿಸಿ ನೀರಾಗಲು, ನೀರು ಘನೀಭವಿಸಿ ಬರ್ಫವಾಗಲು (ಉಷ್ಣತೆಗಳು ಬದಲಾಗಕೂಡದು) ಕಳೆದುಕೊಳ್ಳುತ್ತವೆ.
ಉಷ್ಣದ ಯಾಂತ್ರಿಕ ಸಮಾನ
ಉಷ್ಣದ ಯಾಂತ್ರಿಕ ಸಮಾನ (ಮೆಕ್ಯಾನಿಕಲ್ ಈಕ್ವಿವಲೆಂಟ್ ಆಫ್ ಹೀಟ್): ಸನ್ನೆಗಳು, ಇಳುಕಲು ತಳಗಳು, ಚಕ್ರಗಳು ಮುಂತಾದುವುಗಳಿಂದ ರಚಿತವಾದ ಯಂತ್ರಗಳಲ್ಲಿ ಬಳಕೆಯಾಗುವ ಶಕ್ತಿಯ ರೂಪಗಳ ಹೆಸರು ವಿಭವ ಶಕ್ತಿ (ಪೊಟೆನ್ಷಿಯಲ್ ಎನರ್ಜಿ) ಮತ್ತು ಚಲನ ಶಕ್ತಿ (ಕೈನೆಟಿಕ್ ಎನರ್ಜಿ). ಇವೆರಡು ಶಕ್ತಿಗಳನ್ನು ಒಟ್ಟಾಗಿ ಯಾಂತ್ರಿಕ ಶಕ್ತಿ ಎಂದು ಕರೆಯುವುದಿದೆ. ಒಂದು ವ್ಯವಸ್ಥೆಯಲ್ಲಿ ಯಾಂತ್ರಿಕ ಶಕ್ತಿ ಸರಿಸುಮಾರಾಗಿ ಸ್ಥಿರವಾಗಿರುತ್ತದೆ, ಬಾಹ್ಯಬಲಗಳನ್ನು (ಎಂದರೆ ಘರ್ಷಣೆ, ಗಾಳಿ ಉಂಟುಮಾಡುವ ವಿರುದ್ಧ ಬಲಗಳು ಇತ್ಯಾದಿ) ಅಲಕ್ಷಿಸಿದರೆ ಈ ಸ್ಥಿರ ಯಾಂತ್ರಿಕಶಕ್ತಿ ವಿಭವ ಮತ್ತು ಚಲನಶಕ್ತಿಗಳ ನಡುವೆ ಬದಲಾಗುತ್ತ ಇರುತ್ತದೆ; ಅಥವಾ ಒಂದಷ್ಟು ಕಾರ್ಯರೂಪದಲ್ಲಿ ಪ್ರಕಟಗೊಂಡಿರುತ್ತದೆ ಎಂದು 17-18ನೆಯ ಶತಮಾನಗಳ ಅವಧಿಯಲ್ಲಿ ನಂಬಲಾಗಿತ್ತು. ಯಾಂತ್ರಿಕ ಶಕ್ತಿ ನಾಶವಾಗುವುದು ಸಾಧ್ಯವಿಲ್ಲವೆಂದು ಅಂದಿನ ಕಲ್ಪನೆ. ಆದರೆ ವಾಸ್ತವಿಕ ಪರಿಸ್ಥಿತಿಗೆ ಇದು ಹೊಂದಲಿಲ್ಲ. ಎತ್ತರದಿಂದ ಕೈಬಿಟ್ಟ ಒಂದು ಚಂಡು (ಗಾಳಿ ವಿರುದ್ಧ ಬಲ ಉಂಟುಮಾಡುವುದಿಲ್ಲವೆಂದು ಭಾವಿಸಿದಾಗಲೂ) ಮೊದಲಿನ ಎತ್ತರ ಏರುವುದಿಲ್ಲ: ಎರಡು ವಸ್ತುಗಳನ್ನು ಪರಸ್ಪರ ಉಜ್ಜಿದಾಗ ಘರ್ಷಣೆಯೂ ಅದರಿಂದ ಉಷ್ಣವೂ ಜನಿಸುತ್ತಿದ್ದುವು. ಮೊದಲಿನ ಉದಾಹರಣೆಯಲ್ಲಿ ಯಾಂತ್ರಿಕಬಲ ನಾಶಗೊಂಡಂತೆ ಅನ್ನಿಸಿದರೆ ಎರಡನೆಯ ಉದಾಹರಣೆಯಲ್ಲಿ ಅದು ಹೊಸತೊಂದು ಶಕ್ತಿಗೆ-ಉಷ್ಣಕ್ಕೆ-ಅನುಮಾಡಿ ಕೊಟ್ಟದ್ದು ಕಂಡುಬಂತು. ಅಂತೂ ಒಂದು ವಿಷಯ ಖಚಿತವಾಯಿತು-ಯಾಂತ್ರಿಕಶಕ್ತಿಯ ಸ್ಥಿರತೆಯ ನಿಯಮವನ್ನು ಕಾಪಾಡಲು ಆ ಯಾದಿಗೆ ವಿಭವಶಕ್ತಿ, ಚಲನಶಕ್ತಿ, ಕಾರ್ಯ ಇವುಗಳ ಜೊತೆಗೆ ಉಷ್ಣಶಕ್ತಿಯನ್ನೂ ಸೇರಿಸಬೇಕು. ಎಂದರೆ ಉಷ್ಣ ಯಾಂತ್ರಿಕಶಕ್ತಿಯನ್ನು ಉತ್ಪಾದಿಸಬಲ್ಲದು ಎಂದಾಯಿತು. ನಿಸರ್ಗದಲ್ಲಿ ಸೂರ್ಯೋಷ್ಣದಿಂದ ಕಾದನೀರು ಮೇಲೇರಿ ಮಳೆಯಾಗಿ ಬೀಳುವ ಘಟನೆ ಇದಕ್ಕೊಂದು ನಿದರ್ಶನ, ಮಾನವ ಉಗಿ (ಎಂದರೆ ಉಷ್ಣ) ಶಕ್ತಿಯನ್ನು ಯಾಂತ್ರಿಕ ಶಕ್ತಿಯಾಗಿ ಪರಿವರ್ತಿಸುವ ಹೊಸ ಆವಿಷ್ಕಾರವನ್ನು ಕಾಣುತ್ತಿದ್ದುದು 18ನೆಯ ಶತಮಾನದಲ್ಲಿಯೆ. ಈಗ ಉಷ್ಣ ಶಕ್ತಿ ಯಾಂತ್ರಿಕ ಶಕ್ತಿಯಾಗಿ ಪರಿವರ್ತಿತಗೊಳ್ಳುವುದು ಸಾಧ್ಯವಾದರೆ ಉಷ್ಣಶಕ್ತಿಯನ್ನು ಉಂಟುಮಾಡಬಲ್ಲ ಬೇರೆ ಯಾವುದೇ ಶಕ್ತಿಯೂ (ವಿದ್ಯುಚ್ಛಕ್ತಿ, ಕಾಂತತೆ ಇತ್ಯಾದಿ) ಕಾರ್ಯವೆಸಗಬೇಕು; ಅಂದರೆ ಶಕ್ತಿಯ ವಿವಿಧ ರೂಪಗಳನ್ನು ಕಾರ್ಯದ ವ್ಯಾಪ್ತಿಯಲ್ಲಿ ಪರಿಗಣಿಸಬೇಕು: ಯಾವಶಕ್ತಿಯನ್ನೂ ಅದರ ಪರಿವರ್ತನ ಕ್ರಿಯೆಯಲ್ಲಿ ಕಳೆದುಕೊಳ್ಳಲು ಸಾಧ್ಯವಿಲ್ಲ(ಈ ರೀತಿ ತರ್ಕಸರಣಿ ಬೆಳೆಯಿತು. ಶಕ್ತಿಯ ಸ್ಥಾಯಿತ್ವದ (ಕನ್ಸರ್ವೇಷನ್) ಈ ತರ್ಕವನ್ನು ಪ್ರಾಯೋಗಿಕವಾಗಿ ಸಾಧಿಸಲು ಪ್ರಯತ್ನ ಮಾಡಿದವ ಇಂಗ್ಲೆಂಡಿನ ಭೌತವಿಜ್ಞಾನಿ ಜೆಮ್ಸ್ ಪ್ರೆಸ್ಕಾಟ್ ಜೌಲ್ (1818-1889) ಎಂಬಾತ ಉಷ್ಣದ ಯಾಂತ್ರಿಕ ಸಮಾನವನ್ನು ಕಂಡುಹಿಡಿಯಬೇಕೆಂದು ಅವನ ಉದ್ದೇಶ. ಆತನ ಹೆಸರಿನಿಂದಲೇ ಪ್ರಸಿದ್ಧವಾಗಿರುವ ಪ್ರಯೋಗದ ರೂಪರೇಖೆಯಿಷ್ಟು-ನೀರು ತುಂಬಿದ ಉರುಳೆ (ಂ). ಅದರೊಳಗೆ ಆವರ್ತಿಸುವ ಅಕ್ಷ, ಇದಕ್ಕೆ ಜೋಡಿಸಿರುವ ಹಲವಾರು ಹುಟ್ಟುಗಳು. ಅಕ್ಷ (ಃ) ಮತ್ತು ಅದರೊಡನೆ ಹುಟ್ಟುಗಳು ಆವರ್ತಿಸುವಾಗ ನೀರು ಅವುಗಳೊಡನೆ ಆವರ್ತಿಸದಂತೆ ತಡೆಹಿಡಿಯಲು ಕೆಲವು ಪ್ರತಿಬಂಧಕಗಳನ್ನು ಉರುಳೆಯಲ್ಲಿ ಅಳವಡಿಸಲಾಗಿದೆ.
ಚಿತ್ರ-1
ಅಕ್ಷಕ್ಕೆ ಜೋಡಿಸಿರುವ ತೂಕದ ಗುಂಡು ನೆಲಕ್ಕೆ ಲಂಬವಾಗಿ ಇಳಿಯುವಾಗ ಅಕ್ಷ ಆವರ್ತಿಸುವಂತೆ ಇಲ್ಲಿನ ಏರ್ಪಾಡು. ಗುಂಡಿನ ತೂಕ, ಗುಂಡು ಲಂಬವಾಗಿ ಇಳಿದ ದೂರ ತಿಳಿದೆ. ಆದ್ದರಿಂದ ಈ ಚಲನೆಯಿಂದ ನಡೆದ ಯಾಂತ್ರಿಕ ಕಾರ್ಯ ಎಷ್ಟೆಂದು ಗೊತ್ತಿದೆ. ಅಕ್ಷ ಮತ್ತು ಹುಟ್ಟುಗಳು ಆವರ್ತಿಸುವಾಗ ಅವುಗಳೊಡನೆ ಆವರ್ತಿಸಲಾಗದ ನೀರು ಘರ್ಷಣೆ ಬಲಗಳನ್ನು ಉತ್ಪಾದಿಸುತ್ತದೆ. ಇವುಗಳ ಪರಿಣಾಮವಾಗಿ ಉಷ್ಣ ಜನಿಸಿ ನೀರು ಕಾಯುತ್ತದೆ ಉರುಳೆಯಲ್ಲಿರುವ ನೀರಿನ ಪರಿಮಾಣ, ಪ್ರಾರಂಭದ ಉಷ್ಣತೆ, ಅಂತಿಮ ಉಷ್ಣತೆ ಇವನ್ನು ತಿಳಿಯುವುದರ ಮೂಲಕ ಜನಿಸಿದ ಉಷ್ಣವನ್ನು ಗಣಿಸಬಹುದು. ಆದ್ದರಿಂದ ಇಂತಿಷ್ಟು ಕಾರ್ಯ ಇಂತಿಷ್ಟು ಉಷ್ಣಶಕ್ತಿಯನ್ನು ಉತ್ಪಾದಿಸಿದೆ ಎಂದು ವೇದ್ಯವಾದಂತಾಯಿತು. ಈ ಪ್ರಯೋಗವನ್ನು ಬೇರೆ ಬೇರೆ ಪರಿಸ್ಥಿತಿಗಳಲ್ಲಿ ಪುನರಾವರ್ತಿಸಿ ಪ್ರಯೋಗವಿಧಾನವನ್ನು ಪರಿಷ್ಕರಿಸಿ ಯಾಂತ್ರಿಕ ಕಾರ್ಯ ಮತ್ತು ತಜ್ಜನಿತ ಉಷ್ಣಶಕ್ತಿ ಇವುಗಳ ನಡುವೆ ಒಂದು ನೇರ ಸಂಬಂಧ ಸ್ಥಾಪಿಸಲು ಜೌಲ್ ಶಕ್ತನಾದ, ಅವನ ಮಾತಿನಲ್ಲಿ "1 ಪೌಂಡ್ ತೂಕ 772ಲಿ ಗಳ ಮೂಲಕ ಮ್ಯಾಂಚೆಸ್ಟರಿನಲ್ಲಿ ನೆರವೇರಿಸುವ ಕಾರ್ಯವನ್ನು ನೀರಿನಲ್ಲಿ ಘರ್ಷಣೆಯ ಬಲಗಳನ್ನು ಉಂಟುಮಾಡಿ ಉಷ್ಣಶಕ್ತಿಯನ್ನು ಉತ್ಪಾದಿಸಲು ವ್ಯಯಿಸಿದರೆ ಅದು 1 ಪೌಂಡ್ ನೀರಿನ ಉಷ್ಣತೆಯನ್ನು 1ಲಿ ಫ್ಯಾ.ನಷ್ಟು ಏರಿಸುತ್ತದೆ."ಜೌಲನ ಪ್ರಯೋಗಗಳಿಂದ W=ಎಊ ಎಂದು ತಿಳಿಯಿತು. ಇಲ್ಲಿ W ಎಸಗಿದ ಕಾರ್ಯ, ಊ ಉತ್ಪನ್ನವಾದ ಉಷ್ಣ, ಎ ಉಷ್ಣದ ಯಾಂತ್ರಿಕ ಸಮಾನಾ ಅಥವಾ ಜೌಲನ ಸ್ಥಿರಾಂಕ. ಮೆಟ್ರಿಕ್ ಮಾನಪದ್ಧತಿಯಲ್ಲಿ 1 ಜೂಲ್=107 ಅರ್ಗ್ಗಳು. ಆದ್ದರಿಂದ ಎ ಯ ಬೆಲೆ 4.18 ಜೌಲುಗಳು. ಎಂದರೆ, 1 ಕೆಲೊರಿ ಉಷ್ಣಶಕ್ತಿ 4.18 ಜೌಲುಗಳಷ್ಟು ಕಾರ್ಯಕ್ಕೆ ಸಮಾನ.
ಕೆಲೊರಿಮಾಪನ
ಬೇರೆ ಬೇರೆ ವಸ್ತುಗಳ ಗ್ರಾಹ್ಯೋಷ್ಣ, ಗುಪ್ತೋಷ್ಣ ಮುಂತಾದುವನ್ನು ಕಂಡುಹಿಡಿಯುವ ಸಂದರ್ಭಗಳಲ್ಲಿ ಅವುಗಳ ಉಷ್ಣತೆಗಳನ್ನು ಅಳೆಯಬೇಕಾಗುವುದು. ಇಲ್ಲಿ ಅಳತೆಗಳು ನಿಷ್ಕøಷ್ಟವಾಗಿರಬೇಕಾದದ್ದು ಅತ್ಯವಶ್ಯ. ಇಂಥ ಪ್ರಯೋಗಗಳಲ್ಲಿ ಕ್ಯಾಲರಿಮಾಪಕವೆಂಬ ತೀವ್ರವಾಹಕದ ಪಾತ್ರೆಯನ್ನು ಬಳಸುವ ಕಾರಣದಿಂದ ಈ ಅಭ್ಯಾಸವನ್ನು ಕೆಲೊರಿಮಾಪನಶಾಖೆಯೆಂದು ಕರೆಯುವುದು ವಾಡಿಕೆ.ಕೆಲೊರಿಮಾಪಕದ ಸಹಾಯದಿಂದ ವಸ್ತುಗಳ ಗ್ರಾಹ್ಯೋಷ್ಣಗಳನ್ನು ಕಂಡು ಹಿಡಿಯಬಹುದು.
ಒಂಬತ್ತನೇ ದಿಕ್ಕು (ಚಲನಚಿತ್ರ)
ಒಂಬತ್ತನೇ ದಿಕ್ಕು  2021 ರ   ಕನ್ನಡ ಭಾಷೆಯ ಕ್ರೈಮ್ ಥ್ರಿಲ್ಲರ್ ಚಲನಚಿತ್ರವಾಗಿದ್ದು, ದಯಾಳ್ ಪದ್ಮನಾಭನ್ ನಿರ್ದೇಶಿಸಿ  ನಿರ್ಮಿಸಿದ್ದಾರೆ, ಯೋಗೇಶ್, ಮತ್ತು  ಅದಿತಿ ಪ್ರಭುದೇವ, ನಟಿಸಿದ್ದಾರೆ. ಈ ಚಲನಚಿತ್ರವು ತಮಿಳು ಚಲನಚಿತ್ರ ಕುರಂಗು ಬೊಮ್ಮೈನ ಅಧಿಕೃತ ರಿಮೇಕ್ ಆಗಿದೆ. . ಇದು ನಿರ್ದೇಶಕ ಮತ್ತು ಅದಿತಿ ಪ್ರಭುದೇವ ನಡುವಿನ ಎರಡನೇ ಸಹಯೋಗವಾಗಿದೆ.
ಚಲನಚಿತ್ರವು ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆದಿದೆ ಮತ್ತು ಪ್ರೇಕ್ಷಕರು ಚಲನಚಿತ್ರವನ್ನು ಅದರ ವಿಶಿಷ್ಟ ನಿರೂಪಣಾ ಶೈಲಿ, ಪಾತ್ರಕ್ಕಾಗಿ ಪ್ರಶಂಸಿಸಿದ್ದಾರೆ.
ನಿರ್ಮಾಣ
ರಂಗನಾಯಕಿ {೨೦೧೯)ಮ್ಚಿತ್ರದ ನಂತರ ನಿರ್ದೇಶಕ ದಯಾಳ್ ಪದ್ಮನಾಭನ್ ಅವರು ತಮಿಳಿನ ಕುರಂಗು ಬೊಮ್ಮೈ ಚಿತ್ರದ ರಿಮೇಕ್ ಹಕ್ಕುಗಳನ್ನು ತಂದರು.
ಯೋಗಿ ಮತ್ತು ಅದಿತಿ ಪ್ರಭುದೇವ ಅಭಿನಯದ ಈ ಆಕ್ಷನ್-ಥ್ರಿಲ್ಲರ್ ಪ್ರಕಾರದ ಚಲನಚಿತ್ರಕ್ಕೆ ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಧ್ವನಿ ನೀಡಿದ್ದಾರೆ. ಚಿತ್ರದ ಮೊದಲ ದೃಶ್ಯಕ್ಕೆ ತಮಿಳು ನಟ ಆರ್ಯ ಕ್ಲಾಪ್ ಮಾಡಿದ್ದಾರೆ. ಕೆ 9 ಸ್ಟುಡಿಯೋ ಮತ್ತು ಜಿ ಸಿನಿಮಾಸ್ ಸಹಯೋಗದಲ್ಲಿ ದಯಾಳ್ ಪದ್ಮನಾಭನ್ ಅವರ ಡಿ ಪಿಕ್ಚರ್ಸ್ ಚಲನಚಿತ್ರವನ್ನು ನಿರ್ಮಿಸಿದೆ.
ಬಿಡುಗಡೆ
ಚಲನಚಿತ್ರವು 28 ಜನವರಿ 2022 ರಂದು ಬಿಡುಗಡೆಯಾಯಿತು. ಕರೋನಾ ಸಾಂಕ್ರಾಮಿಕ ರೋಗದಿಂದಾಗಿ 50% ಉದ್ಯೋಗಕ್ಕೆ ಸರ್ಕಾರ ಅನುಮತಿ ನೀಡಿದಾಗ.
ಮಾರ್ಚ್ 2022 ರ ಕೊನೆಯ ದುರ್ಬಲದಲ್ಲಿ ಅಮೆಜಾನ್ ಪ್ರೈಮ್ ವೀಡಿಯೊದಲ್ಲಿ ಚಲನಚಿತ್ರವನ್ನು ಬಿಡುಗಡೆ ಮಾಡಲಾಗಿದೆ.
ಮೈಕೆಲ್ ಕಾಲಿನ್ಸ್ (ಗಗನಯಾತ್ರಿ)
ಮೈಕೆಲ್ ಕಾಲಿನ್ಸ್  (ಜನನ : ಅಕ್ಟೋಬರ್ ೩೧, ೧೯೩೦-ಏಪ್ರಿಲ್,೨೮,೨೦೨೧) ಅಮೆರಿಕಾದ ಗಗನಯಾತ್ರಿ ಮತ್ತು ಪೈಲಟ್ ಅವರು ಚಂದ್ರಯಾನ ಮಾಡಿದ ನೌಕೆ ಅಪೋಲೋ 11 ಮಿಷನ್ ಪೈಲಟ್ ಆಗಿದ್ದರು. ಇವರು ಚಂದ್ರನ ಮೇಲೆ ಕಾಲಿಡಲಿಲ್ಲ. ನೀಲ್ ಆರ್ಮ್‌ಸ್ಟ್ರಾಂಗ್ ಮತ್ತು ಬಜ್ ಆಲ್ಡ್ರಿನ್ ಚಂದ್ರನಲ್ಲಿ ಕಾಲಿರಿಸಿದಾಗ ಇವರು ಚಂದ್ರನ ಸುತ್ತ ಕಕ್ಷೆಯಲ್ಲಿ ಇದ್ದರು. thumb|ಕಾಲಿನ್ಸ್, ಅಪೊಲೊ 11 ಸೂಟಿನಲ್ಲಿ left|thumb|ಕಮಾಂಡ್ ಮಾಡ್ಯೂಲ್ನಲ್ಲಿ ಆರ್ಮ್ಸ್ಟ್ರಾಂಗ್ ಮತ್ತು ಆಲ್ಡ್ರಿನ್ರೊಂದಿಗೆ ಕಾಲಿನ್ಸ್ (ಮಧ್ಯದಲ್ಲಿ) thumb|ಕಾಲಿನ್ಸ್ ಮತ್ತು ಅಪೊಲೊ 11 ಸಹವರ್ತಿಗಳು ಮತ್ತು  ಅಧ್ಯಕ್ಷ [[ಬರಾಕ್ ಒಬಾಮ|ಬರಾಕ್ ಒಬಾಮಾ ಅವರೊಂದಿಗೆ, ತಮ್ಮ ಹಾರಾಟದ 40 ನೇ ವಾರ್ಷಿಕೋತ್ಸವದ ಆಚರಣೆಯ ಸಂದರ್ಭದಲ್ಲಿ]] thumb|ಕಾಲಿನ್ಸ್, ಫೆಬ್ರುವರಿ 2009
ನಿಧನ
೯೦ ವರ್ಷ ಪ್ರಾಯದ,ಮೈಕೆಲ್ ಕಾಲಿನ್ರವರು ಕ್ಯಾನ್ಸರ್ ಕಾಯಿಲೆಯಿಂದ ಬಳಲುತ್ತಿದ್ದರು. ಕಾಲಿನ್ 'ಟೆಸ್ಟ್ ಪೈಲೆಟ್' ಆಗಿದ್ದರಲ್ಲದೆ 'ಅಮೆರಿಕ ಸಂಯುಕ್ತ ಸಂಸ್ಥಾನದ ಏರ್ ಫೋರ್ಸ್ ನ ಮೇಜರ್ ಜನರಲ್' ಸಹಿತ ಆಗಿ ಕಾರ್ಯ ನಿರ್ವಹಿಸಿದ್ದರು.
ಬಾಹ್ಯ ಕೊಂಡಿಗಳು
ವರ್ಗ:೧೯೩೦ ಜನನ ವರ್ಗ:ಅಂತರಿಕ್ಷಯಾನಿಗಳು
ಕ್ರಿಮಿಯ ಯುದ್ಧ
18ನೆಯ ಶತಮಾನದಲ್ಲಿ ನಡೆದ ರಷ್ಯ-ತುರ್ಕಿ ಯುದ್ಧಗಳಿಂದ, ಪೂರ್ವ ಯೂರೋಪ್ ಮತ್ತು ಪಶ್ಚಿಮ ಏಷ್ಯಗಳಲ್ಲಿ ರಷ್ಯ ಪ್ರಬಲವಾಯಿತು. ರಷ್ಯದ ಈ ವಿಸ್ತರಣನೀತಿ ಇಂಗ್ಲೆಂಡ್ ಮತ್ತು ಫ್ರಾನ್ಸ್ ದೇಶಗಳಿಗೆ ಗಾಬರಿಯನ್ನುಂಟುಮಾಡಿತು. ತುರ್ಕಿಯನ್ನು ಹಂಚಿಕೊಳ್ಳಬೇಕೆಂಬುದು ಆಸ್ಟ್ರಿಯ ಮತ್ತು ರಷ್ಯ ದೇಶಗಳ ಯೋಜನೆಯಾಗಿತ್ತು. ಇಂಗ್ಲೆಂಡ್ ಮತ್ತು ಫ್ರಾನ್ಸ್ ಇದನ್ನು ತಾತ್ಕಾಲಿಕವಾಗಿ ತಡೆಗಟ್ಟಿದುವು. ಆದಾಗ್ಯೂ 19ನೆಯ ಶತಮಾನದಲ್ಲಿ ವರ್ಷಗಳುರುಳಿದಂತೆ ತುರ್ಕಿ ಸಾಮ್ರಾಜ್ಯ ಅವನತಿಯ ಹಾದಿಯಲ್ಲೇ ಸಾಗಿತು. ಕಾನ್‍ಸ್ಟಾಂಟಿನೋಪಲ್ ಮತ್ತು ಡಾರ್ಡನೆಲ್ಸ್‍ಗಳನ್ನು ಆಕ್ರಮಿಸಿಕೊಳ್ಳಬೇಕೆಂಬ ರಷ್ಯದ ಹಂಚಿಕೆ, ಬಾಲ್ಕನ್ ರಾಷ್ಟ್ರಗಳು ತುರ್ಕಿಯಿಂದ ಬೇರ್ಪಟ್ಟು ಸ್ವಾತಂತ್ರ ಗಳಿಸಿದ್ದರಿಂದ ಸಂಭವಿಸಿದ ಅವನತಿ-ಇವು ಕ್ರಿಮಿಯ ಯುದ್ಧಕ್ಕೆ ಮೂಲಕಾರಣಗಳಾದುವು.
ಪ್ಯಾಲಿಸ್ತೀನಿನಲ್ಲಿದ್ದ ಮತಸಂಬಂಧವಾದ ಪವಿತ್ರಸ್ಥಳಗಳ ಮೇಲಿನ ಹತೋಟಿ ಯಾರಿಗೆ ಸೇರಬೇಕೆಂಬ ಬಗ್ಗೆ ರಷ್ಯ ಮತ್ತು ಫ್ರಾನ್ಸ್ ದೇಶಗಳಲ್ಲಿ ಸಂಭವಿಸಿದ ಭಿನ್ನಾಭಿಪ್ರಾಯವೇ ಕ್ರಿಮಿಯ ಯುದ್ಧಕ್ಕೆ ತತ್‍ಕ್ಷಣದ ಕಾರಣ. ರಷ್ಯದ ಹಕ್ಕುಗಳನ್ನು ತುರ್ಕಿ ತಿರಸ್ಕರಿಸಿದಾಗ ರಷ್ಯ ಮಾಲ್ಡೇವಿಯ ಮತ್ತು ವಾಲೇಕಿಯಗಳನ್ನು ಆಕ್ರಮಿಸಿಕೊಂಡಿತು. ಇದರಿಂದ ತುರ್ಕಿ ರಷ್ಯದ ಮೇಲೆ ಯುದ್ಧ ಘೋಷಿಸಿತು (1853). 1854ರಲ್ಲಿ ಫ್ರಾನ್ಸ್ ಮತ್ತು ಇಂಗ್ಲೆಂಡ್‍ಗಳೂ 1855ರಲ್ಲಿ ಸಾರ್ಡಿನಿಯವೂ ತುರ್ಕಿಯ ಪರ ಸೇರಿದುವು. ಸೆಬಾಸ್ಟೊಪಾಲಿನ ಮುತ್ತಿಗೆ, ಬ್ಯಾಲಕ್ಲಾವದಲ್ಲಿ ನಡೆದ ಹೋರಾಟ ಇವು ಕ್ರಿಮಿಯ ಯುದ್ಧದ ವಿಶೇಷ ಘಟನೆಗಳು. ಸೇನಾ ಆಸ್ಪತ್ರೆಗಳಲ್ಲಿಯ ದುಸ್ಥಿತಿಯಿಂದಾಗಿ ಸಾವಿರಾರು ಸೈನಿಕರು ಮೃತಪಟ್ಟರು. ಈ ದುರಂತ ಸ್ಥಿತಿಯನ್ನು ಅರಿತ ಫ್ಲಾರೆನ್ಸ್ ನೈಟಿಂಗೇಲ್ ಕ್ರಿಮಿಯಕ್ಕೆ ಹೋಗಿ ಶತ್ರು ಮಿತ್ರರೆನ್ನದೆ ಸೇವೆ, ಶುಶ್ರೂಷೆ ಸಲ್ಲಿಸಿದಳು.
ವರ್ಗ:ಜಾಗತಿಕ ಇತಿಹಾಸ
ಹಣೆ
thumb
ಉಲ್ಲೇಖಗಳು
ವರ್ಗ:ಮಾನವ ತಲೆ
ಆಂಜನಯ್ಯನ ವೇಷ
ಮುನ್ನುಡಿ
ಆಂಜನೇಯ ರಾಮನ ನಿಷ್ಠಾವಂತ ಭಕ್ತ. ಜನಪದ ರಂಗಭೂಮಿಯಲ್ಲಿ ಆಂಜನೇಯನ ವೇಷ ವಿಶಿಷ್ಟವಾಗಿರುತ್ತದೆ. ದೊಡ್ಡ ಆಟ ಮೂಡಲ ಪಾಯ, ಯಕ್ಷಗಾನ ಮುಂತಾದ ಜನಪದ ನಾಟಕಗಳ ರಾಮಾಯಣದ ಕಥಾ ವಸ್ತುವಿನಲ್ಲಿ ಇದು ಕಂಡುಬರುತ್ತದೆ. ಇಲ್ಲಿ ಜಾತಿಗಾರರು, ವೇಷಗಾರರು ಈ ವೇಷ ಹಾಕಿ ಬರುತ್ತಾರೆ. ಜತೆಗೆ ಹಾರ್ಮೋನಿಯಂ, ತಬಲ, ಚಿಟಕಿ, ವಾದ್ಯಗಳನ್ನು ತಂದಿರುತ್ತಾರೆ. ವಾದ್ಯ ನುಡಿಸುತ್ತಾ ಮನೆಮನೆಗೆ ಹೋಗಿ ಹಾಡಿ ನಟನೆ ಮಾಡುತ್ತಾರೆ. ಯಾವುದೋ ಒಂದು ಆಂಜನೇಯನ ಕಥೆಯನ್ನು ಹಾಡುತ್ತಾ ಹೋಗುತ್ತಾರೆ. ಇವರ ಹಾಡು, ನಟನೆ, ಹಾವ-ಭಾವಗಳನ್ನು ಕಂಡು ಮೆಚ್ಚುಗೆ ವ್ಯಕ್ತಪಡಿಸಿ ಜನರು, ತಮ್ಮಲ್ಲಿದ್ದ ದವಸ-ಧಾನ್ಯ, ಹಣ, ಅರಿವೆ ಕೊಟ್ಟು ಕಳಿಸುತ್ತಾರೆ. ಹನುಮ ಜಯಂತಿಯ ದಿನ ಬಾಲಕರು ಹನುಮನ ವೇಷ ಧರಿಸಿ ಊರಲ್ಲೆಲ್ಲಾ ಸಂಭ್ರಮದಿಂದ ತಿರುಗುತ್ತಿದ್ದ ಸಂದರ್ಭ ಒಂದು ಕಾಲದಲ್ಲಿತ್ತು. ಇಂದೂ ಕೂಡ ಚಿಕ್ಕ ಚಿಕ್ಕ ಮಕ್ಕಳು ಆಂಜನೇಯ ವೇಷವನ್ನು ಹಾಕುವುದು ಎಲ್ಲಾ ಕಡೆ ಕಂಡುಬರುತ್ತದೆ.
ಆಂಜನಯ್ಯನ ವೇಷಭೂಷಣ
ಮನರಂಜನೆಯ ಕುಣಿತಗಳ ಸಾಲಿನಲ್ಲಿ ಬರುವ ಒಂದು ಕಲೆ 'ಆಂಜನಯ್ಯನ ವೇಷ'. 'ಆಂಜನೇಯ'ನ ವೇಷ ಹೋಗಿ ಹಳ್ಳಿಗರ ಮಾತಿನಲ್ಲಿ 'ಆಂಜನಯ್ಯ'ನ ವೇಷವಾಗಿದೆ! ತಲೆಗೆ ಕಿರೀಟ, ಮುಖಕ್ಕೆ ಕಪ್ಪು ಮಿಶ್ರಿತ ನೀಲಿ ಬಣ್ಣ, ಮೈಗೆಲ್ಲಾ ಹಸಿರು ಬಣ್ಣ, ಬಾಯಿಯ ಸುತ್ತ ಕೆಂಪು ಬಣ್ಣ, ಎದೆಗೆ ಪದಕ, ಕೊರಳಿಗೆ ಹೂವಿನ ಹಾರ, ತುಳಸಿ ಮಾಲೆ, ಜಪಮಾಲೆ, ತೊಡಲು ಒಂದು ಚಡ್ಡಿ ಅಥವಾ ಹಸಿರು ಬಣ್ಣದ ಉದ್ದನೆಯ ಅಂಗಿ ಬಿಗಿಯಾದ ಪ್ಯಾಂಟನ್ನು ಹೊಲಿಸಿರುತ್ತಾರೆ. ಹಿಂಬಾಗದಲ್ಲಿ ಕಬ್ಬಿಣ ತಂತಿಯನ್ನು ಬಾಲದ ಆಕಾರದಲ್ಲಿ ಮಾಡಿ ಅದಕ್ಕೆ ಹಸಿರು ಬಟ್ಟೆ ಸುತ್ತಿ ಒಂದು ಬಾಲ ಮಾಡಿಕೊಂಡಿರುತ್ತಾರೆ, ಕೆಲವರು ಬಾಲವನ್ನು ಕೆಳಗೆ ಬಿಟ್ಟಿರುತ್ತಾರೆ, ಕೆಲವರು ಮೇಲೇರಿಸಿಕೊಂಡಿರುತ್ತಾರೆ. ಹಣೆಗೆ ಕೈಗೆ ಹಾಗೂ ತೋಳಿನ ಮೇಲೆ ನಾಮ, ಅವರವರ ಅನುಕೂಲಕ್ಕೆ ತಕ್ಕಂತೆ ಕಾಲಿಗೆ ಗೆಜ್ಜೆ ಕಟ್ಟಿರುತ್ತಾರೆ, ಕೈಗೆ ಹಾಗೂ ತೋಳುಗಳಿಗೆ (ರಟ್ಟೆಗಳಿಗೆ) ಮಣಿಸರ ಧರಿಸಿರುತ್ತಾರೆ. ಇವಿಷ್ಟು ಆಂಜನಯ್ಯನ ವೇಷಭೂಷಣ. ಎಡಗೈಯಲ್ಲಿ ಗಂಟೆ, ಬಲಗೈಯಲ್ಲಿ ಬಿದಿರಿನಿಂದ ಇಲ್ಲವೆ ತಗಡಿನಿಂದ ತಯಾರು ಮಾಡಿದ ಗದೆ ಇರುತ್ತದೆ. ನಾಟಕದ ಆಂಜನೇಯನ ಪಾತ್ರವೇ ಆಂಜನಯ್ಯನ ವೇಷವಾಗಿ ಮನರಂಜಿಸುತ್ತದೆ.
ಕುಣಿತ
ಹಳ್ಳಿಯ ಹಬ್ಬಗಳು ಮತ್ತು ಜಾತ್ರೆ ಉತ್ಸವಗಳಲ್ಲಿ ಆಂಜನಯ್ಯನ ಕುಣಿತ ಕಾಣಬಹುದು. ಈ ಕುಣಿತವನ್ನು ವಿಶೇಷವಾಗಿ ಮೊಹರಂ ಮತ್ತು ಶ್ರೀರಾಮನವಮಿಯ ಸಂದರ್ಭದಲ್ಲಿ ಕಾಣಬಹುದು, ಹಳ್ಳಿಯ ವಿಶಾಲವಾದ ಬಯಲಲ್ಲಿ, ಹಗಲು ವೇಳೆಯಲ್ಲಿ ತಮಟೆ, ಡೊಳ್ಳು ಮುಂತಾದ ವಾದ್ಯಗಳ ಗತ್ತಿಗೆ ತಕ್ಕಂತೆ ವೇಷಧಾರಿಗಳು ಹೆಜ್ಜೆ ಹಾಕುತ್ತಾ ಗಂಟೆ ಬಾರಿಸುತ್ತಾ, ಗದೆ ತಿರುಗಿಸಿಕೊಂಡು ಕುಣಿಯುತ್ತಾರೆ. ಮನರಂಜನೆಯ ಕಲೆಯಾದರೂ ಒಮ್ಮೊಮ್ಮೆ ಆಂಜನಯ್ಯನ ವೇಷಧಾರಿ ಆವೇಶದಿಂದ ಮೈಮರೆಯುವುದೂ ಉಂಟು. ಆಗ ವೇಷಧಾರಿಯ ಬಗ್ಗೆ ಪ್ರೇಕ್ಷಕರಿಗೆ ಶ್ರೀ ರಾಮ ಭಂಟನೆಂಬ ಭಯ - ಭಕ್ತಿ ಉಂಟಾಗುತ್ತದೆ. ಮನರಂಜನೆಯ ಮೂಲಕ ಈ ಕಲೆ ಭಕ್ತಿ ಪ್ರಸಾರ ಮಾಡುತ್ತದೆ!
ಉಲ್ಲೇಖ
ವರ್ಗ:ಜನಪದ ಕಲೆಗಳು ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಎವೆಲಿನ್ ಅಂಡರ್ಹಿಲ್
ಅಂಡರ್ಹಿಲ್ ವುಲ್ವರ್ಹ್ಯಾಂಪ್ಟನ್ ನಲ್ಲಿ ಜನಿಸಿದರು. ಅವರು ಕವಿ ಮತ್ತು ಕಾದಂಬರಿಕಾರರಾಗಿದ್ದರು, ಹಾಗೆಯೇ ಶಾಂತಿಪ್ರಿಯ ಮತ್ತು ಅತೀಂದ್ರಿಯರಾಗಿದ್ದರು. ಏಕೈಕ ಮಗು, ತನ್ನ ಆರಂಭಿಕ ಅತೀಂದ್ರಿಯ ಒಳನೋಟಗಳನ್ನು ವಿವರಿಸುತ್ತಾ, "ಮಿಸ್ಟಿಕ್ನ" ಇನ್ನೂ ಮರುಭೂಮಿ "ನಂತಹ ಶಾಂತಿಯುತ, ಭಿನ್ನಾಭಿಪ್ರಾಯವಿಲ್ಲದ ಸಮತಲದ ರಿಯಾಲಿಟಿ ನ ಹಠಾತ್ ಅನುಭವಗಳು-ಇದರಲ್ಲಿ ಬಹುಸಂಖ್ಯೆಯ ಅಥವಾ ವಿವರಣೆಯ ಅಗತ್ಯವಿರಲಿಲ್ಲ".ಈ ಅನುಭವಗಳ ಅರ್ಥವು ಆಜೀವ ಅನ್ವೇಷಣೆ ಮತ್ತು ಖಾಸಗಿ ತಲ್ಲಣದ ಒಂದು ಮೂಲವಾಗಿ ಮಾರ್ಪಟ್ಟಿತು, ಸಂಶೋಧನೆ ಮತ್ತು ಬರೆಯಲು ಅವಳನ್ನು ಪ್ರಚೋದಿಸಿತು.ಎವೆಲಿನ್ ಅಂಡರ್ಹಿಲ್ (೬ ಡಿಸೆಂಬರ್ ೧೮೭೫ - ೧೫ ಜೂನ್ ೧೯೪೧) ಒಬ್ಬ ಇಂಗ್ಲಿಷ್ ಆಂಗ್ಲೋ-ಕ್ಯಾಥೋಲಿಕ್ ಬರಹಗಾರ ಮತ್ತು ಧರ್ಮಪ್ರಜ್ಞೆಯಾಗಿದ್ದು, ಧರ್ಮ ಮತ್ತು ಆಧ್ಯಾತ್ಮಿಕ ಆಚರಣೆಗೆ ಸಂಬಂಧಿಸಿದ ಹಲವಾರು ಕೃತಿಗಳಿಗಾಗಿ ಹೆಸರುವಾಸಿಯಾಗಿದ್ದಾನೆ, ನಿರ್ದಿಷ್ಟ ಕ್ರಿಶ್ಚಿಯನ್ ಆಧ್ಯಾತ್ಮ.ಇಂಗ್ಲಿಷ್-ಮಾತನಾಡುವ ಜಗತ್ತಿನಲ್ಲಿ, ಅವರು ೨೦ ನೆಯ ಶತಮಾನದ ಮೊದಲಾರ್ಧದಲ್ಲಿ ಇಂತಹ ವಿಷಯಗಳ ಬಗ್ಗೆ ವ್ಯಾಪಕವಾಗಿ ಓದಿದ ಬರಹಗಾರರಾಗಿದ್ದರು. ೧೯೪೬ ರಲ್ಲಿ ಆಲ್ಡಸ್ ಹಕ್ಸ್ಲೆ ಅವರ ದಿ ಪೆರೆನ್ನಿಯಲ್ ಫಿಲಾಸಫಿಯ ಕಾಣಿಸಿಕೊಳ್ಳುವವರೆಗೂ ಅದರ ರೀತಿಯ ಯಾವುದೇ ಪುಸ್ತಕಗಳಿಲ್ಲ ೧೯೧೧ ರಲ್ಲಿ ಪ್ರಕಟವಾದ ಅವರ ಪ್ರಸಿದ್ಧ ಕೃತಿಯಾದ ಮಿಸ್ಟಿಸಿಸಮ್ ಅನ್ನು ಹೋಲಿಸಲು ಯಶಸ್ಸನ್ನು ಕಂಡಿತು.
ವೃತ್ತಿಜೀವನ
ಅವಳ ತಂದೆ ಮತ್ತು ಅವಳ ಪತಿ ಇಬ್ಬರೂ ಬರಹಗಾರರಾಗಿದ್ದರು (ಕಾನೂನಿನ ಮೇಲೆ), ಲಂಡನ್ ನ್ಯಾಯವಾದಿಗಳು ಮತ್ತು ವಿಹಾರ ನೌಕೆಗಳು. ಅವಳು ಮತ್ತು ಅವಳ ಪತಿ, ಹಬರ್ಟ್ ಸ್ಟುವರ್ಟ್ ಮೂರ್, ಒಟ್ಟಾಗಿ ಬೆಳೆದು ೦೩ ಜುಲೈ ೧೯೦೭ ರಂದು ವಿವಾಹವಾದರು. ದಂಪತಿಗೆ ಮಕ್ಕಳಿರಲಿಲ್ಲ. ಯೂರೋಪ್, ಮುಖ್ಯವಾಗಿ ಸ್ವಿಟ್ಜರ್ಲೆಂಡ್, ಫ್ರಾನ್ಸ್ ಮತ್ತು ಇಟಲಿಗಳಲ್ಲಿ ಅವರು ನಿಯಮಿತವಾಗಿ ಪ್ರಯಾಣ ಬೆಳೆಸಿದರು, ಅಲ್ಲಿ ಅವರು ಕಲಾ ಮತ್ತು ಕ್ಯಾಥೊಲಿಕ್ ಪಂಥದಲ್ಲಿ ತಮ್ಮ ಆಸಕ್ತಿಯನ್ನು ಮುಂದುವರೆಸಿದರು, ಹಲವಾರು ಚರ್ಚುಗಳು ಮತ್ತು ಮಠಗಳನ್ನು ಭೇಟಿ ಮಾಡಿದರು. ಆಕೆಯ ಪತಿ (ಪ್ರೊಟೆಸ್ಟೆಂಟ್) ಅಥವಾ ಅವಳ ಹೆತ್ತವರು ಆಧ್ಯಾತ್ಮಿಕ ವಿಷಯಗಳಲ್ಲಿ ಅವರ ಆಸಕ್ತಿಯನ್ನು ಹಂಚಿಕೊಂಡರು. ಅಂಡರ್ಹಿಲ್ ಅನ್ನು ಅವಳ ಅನೇಕ ಸ್ನೇಹಿತರಿಂದ ಸರಳವಾಗಿ "ಶ್ರೀಮತಿ ಮೂರ್" ಎಂದು ಕರೆಯಲಾಗುತ್ತಿತ್ತು, ಆದರೆ ಅವಳ ವಿರೋಧಿಗಳಿಲ್ಲದೆಯೇ ಇರಲಿಲ್ಲ. ಅವರು ಸಮೃದ್ಧ ಲೇಖಕಿಯಾಗಿದ್ದರು ಮತ್ತು ಅವರ ಮೊದಲ ಹೆಸರು, ಅಂಡರ್ಹಿಲ್, ಅಥವಾ "ಜಾನ್ ಕಾರ್ಡೆಲಿಯರ್" ಎಂಬ ಗುಪ್ತನಾಮದ ಅಡಿಯಲ್ಲಿ 30 ಪುಸ್ತಕಗಳನ್ನು ಪ್ರಕಟಿಸಿದರು, ೧೯೧೨ ರ ದಿ ಸ್ಪೈರಲ್ ವೇ ಎಂಬ ಪುಸ್ತಕಕ್ಕೆ ಇದು ಕಾರಣವಾಗಿತ್ತು. ಮೊದಲಿಗೆ ಆಜ್ಞೇಯತಾವಾದಿಯಾಗಿದ್ದಳು, ನಿಯೋಪ್ಲಾಟೋನಿಸಮ್ನಲ್ಲಿ ಅವರು ಆಸಕ್ತಿಯನ್ನು ಬೆಳೆಸಿಕೊಳ್ಳಲು ಪ್ರಾರಂಭಿಸಿದರು ಮತ್ತು ಆಕೆಯ ಗಂಡನ ಆಕ್ಷೇಪಣೆಗಳ ವಿರುದ್ಧ ಕ್ಯಾಥೊಲಿಕ್ಗೆ ಹೆಚ್ಚಿನ ಸಂಖ್ಯೆಯಲ್ಲಿ ಚಿತ್ರಿಸಲ್ಪಟ್ಟಿದ್ದರಿಂದ ಅಂತಿಮವಾಗಿ ಆಂಗ್ಲೋ-ಕ್ಯಾಥೊಲಿಕ್ ಪ್ರಮುಖ ಆದರು. ೧೯೨೧ ರಿಂದ ೧೯೨೪ ರವರೆಗಿನ ಆಕೆಯ ಆಧ್ಯಾತ್ಮಿಕ ಮಾರ್ಗದರ್ಶಿ ಬ್ಯಾರನ್ ಫ್ರೆಡ್ರಿಕ್ ವೊನ್ ಹುಗೆಲ್, ಅವರ ಬರಹದ ಮೆಚ್ಚುಗೆಯನ್ನು ಹೊಂದಿದ್ದನು, ಇವರು ಇನ್ನೂ ಆಧ್ಯಾತ್ಮದ ಮೇಲೆ ತನ್ನ ಗಮನವನ್ನು ಕೇಂದ್ರೀಕರಿಸಿದ್ದಾರೆ ಮತ್ತು ಆಕೆ ಹಿಂದೆ ನಡೆದ ಆಸ್ತಿ ಮತ್ತು ಬೌದ್ಧಿಕತೆಗೆ ವಿರುದ್ಧವಾಗಿ ಹೆಚ್ಚು ಕ್ರಿಸ್ಟೋಸೆಂಟ್ರಿಕ್ ದೃಷ್ಟಿಕೋನವನ್ನು ಅಳವಡಿಸಿಕೊಳ್ಳಲು ಪ್ರೋತ್ಸಾಹಿಸಿದರು. ಅವಳು ಅವನನ್ನು "ಅತ್ಯಂತ ಅದ್ಭುತವಾದ ವ್ಯಕ್ತಿತ್ವ ... ಸಂತಸ, ಸತ್ಯವಾದ, ವಿವೇಕಯುತ ಮತ್ತು ಸಹಿಷ್ಣುತೆ" ಎಂದು ಬಣ್ಣಿಸಿದ್ದಾರೆ (ಕ್ರಾಪರ್, ಪುಟ ೪೪) ಮತ್ತು ಅವನಿಗೆ ಹೆಚ್ಚು ದತ್ತಿ, ಕೆಳಗೆ-ನೆಲದ ಚಟುವಟಿಕೆಗಳಿಗೆ ಪ್ರಭಾವಿತರಾಗಿದ್ದಳು. ೧೯೨೫ ರಲ್ಲಿ ಅವರ ಮರಣದ ನಂತರ, ಅವರ ಬರಹಗಳು ಪವಿತ್ರಾತ್ಮದ ಮೇಲೆ ಕೇಂದ್ರೀಕರಿಸಲ್ಪಟ್ಟವು ಮತ್ತು ಆಂಗ್ಲಿಕನ್ ಚರ್ಚ್ನಲ್ಲಿ ಆಧ್ಯಾತ್ಮಿಕ ಹಿಮ್ಮೆಟ್ಟುವಿಕೆಯ ನಾಯಕನಾಗಿ, ಅವರು ನೂರಾರು ವ್ಯಕ್ತಿಗಳಿಗೆ, ಅತಿಥಿ ಸ್ಪೀಕರ್, ರೇಡಿಯೊ ಉಪನ್ಯಾಸಕ ಮತ್ತು ಚಿಂತನಶೀಲ ಪ್ರಾರ್ಥನೆಯ ಪ್ರತಿಪಾದಕನಾಗಿದ್ದ ಆಧ್ಯಾತ್ಮಿಕ ನಿರ್ದೇಶಕರಾಗಿ ಪ್ರಮುಖರಾದರು.
ನಿಧನ
ಆಧ್ಯಾತ್ಮಿಕತೆಗೆ ಸಂಬಂಧಿಸಿದಂತೆ ತನ್ನ ಹಲವು ಪ್ರಸಿದ್ಧವಾದ ಪ್ರತಿಪಾದಿಸುವ ಕೃತಿಗಳನ್ನು ಕೈಗೊಳ್ಳುವ ಮುನ್ನ, ಕಾನೂನುಬದ್ದ ಇಕ್ಕಟ್ಟುಗಳ ಕಿರು ಪುಸ್ತಕವಾದ ದ ಬಾರ್-ಲ್ಯಾಂಬ್ಸ್ ಬ್ಯಾಲಡ್ ಬುಕ್ನಲ್ಲಿ ಅವರು ಒಂದು ಚಿಕ್ಕ ಸ್ವಾಗತ ಪುಸ್ತಕವನ್ನು ಪ್ರಕಟಿಸಿದರು. ಅಂಡರ್ಹಿಲ್ ನಂತರ ಅತೀವವಾಗಿ ಆಧ್ಯಾತ್ಮಿಕ ಕಾದಂಬರಿಗಳಿದ್ದರೂ ಮೂರು ಅಸಾಂಪ್ರದಾಯಿಕವಾಗಿ ಬರೆದಿದ್ದಾರೆ. ಚಾರ್ಲ್ಸ್ ವಿಲಿಯಮ್ಸ್ ಮತ್ತು ನಂತರ, ಸುಸಾನ್ ಹೊವಾಚ್ನಂತೆ, ಅಂಡರ್ಹಿಲ್ ತನ್ನ ನಿರೂಪಣೆಯನ್ನು ಆಧ್ಯಾತ್ಮಿಕತೆಯೊಂದಿಗೆ ದೈಹಿಕ ಶಾಸ್ತ್ರದ ಛೇದಕವನ್ನು ಅನ್ವೇಷಿಸಲು ಬಳಸುತ್ತದೆ. ಆ ನಂತರ ಮಾನವ ನಾಟಕದ ಮಹಾವೃಕ್ಷವನ್ನು ವಿವರಿಸಲು ಆ ಪವಿತ್ರ ಚೌಕಟ್ಟನ್ನು ಬಹಳ ಪರಿಣಾಮಕಾರಿಯಾಗಿ ಬಳಸುತ್ತಾರೆ. ಅವರ ಕಾದಂಬರಿಗಳಿಗೆ ದಿ ಗ್ರೇ ವರ್ಲ್ಡ್ (೧೯೦೪), ದಿ ಲಾಸ್ಟ್ ವರ್ಡ್ (೧೯೦೭), ಮತ್ತು ದಿ ಕಲಂ ಆಫ್ ಡಸ್ಟ್ (೧೯೦೯) ಎಂಬ ಹೆಸರಿಡಲಾಗಿದೆ. ಅವರ ಮೊದಲ ಕಾದಂಬರಿ ದ ಗ್ರೆಯ್ ವರ್ಲ್ಡ್, ಒಬ್ಬ ವಿಮರ್ಶಕನು ಅತ್ಯಂತ ಆಸಕ್ತಿದಾಯಕ ಮಾನಸಿಕ ಅಧ್ಯಯನವೆಂದು ವಿವರಿಸಿದ್ದಾನೆ, ನಾಯಕನ ಅತೀಂದ್ರಿಯ ಪ್ರಯಾಣವು ಸಾವಿನೊಂದಿಗೆ ಪ್ರಾರಂಭವಾಗುತ್ತದೆ ಮತ್ತು ನಂತರ ಪುನರ್ಜನ್ಮದ ಮೂಲಕ ಚಲಿಸುತ್ತದೆ, ಬೂದು ಪ್ರಪಂಚದ ಆಚೆಗೆ ಮತ್ತು ಸರಳವಾದ ಜೀವನವನ್ನು ಆಯ್ಕೆ ಮಾಡಲು, ಅಂಡರ್ಹಿಲ್ನ ಗಂಭೀರ ದೃಷ್ಟಿಕೋನವನ್ನು ಯುವತಿಯೆಂದು ಪ್ರತಿಫಲಿಸುತ್ತದೆ.
ಸಾಹಿತ್ಯ ಕೃಷಿ
ಅಂಡರ್ಹಿಲ್ ಅನ್ನು ಫೊಲೆಸ್ಟೊನ್ನಲ್ಲಿನ ಖಾಸಗಿ ಶಾಲೆಯಲ್ಲಿ ಮೂರು ವರ್ಷಗಳ ಹೊರತುಪಡಿಸಿ, ಮನೆಯಲ್ಲಿ ಶಿಕ್ಷಣ ಪಡೆದರು, ತರುವಾಯ ಕಿಂಗ್ಸ್ ಕಾಲೇಜ್ ಲಂಡನ್ನಲ್ಲಿ ಇತಿಹಾಸ ಮತ್ತು ಸಸ್ಯಶಾಸ್ತ್ರವನ್ನು ಓದಿದರು. ಅಬರ್ಡೀನ್ ವಿಶ್ವವಿದ್ಯಾನಿಲಯದಿಂದ ಗೌರವ ಡಾಕ್ಟರೇಟ್ ಆಫ್ ಡಿವಿನಿಟಿಯನ್ನು ಗೌರವಿಸಲಾಯಿತು ಮತ್ತು ಕಿಂಗ್ಸ್ ಕಾಲೇಜ್ನ ಸಹವರ್ತಿಯಾಗಿದ್ದರು. ಚರ್ಚ್ ಆಫ್ ಇಂಗ್ಲೆಂಡ್ನಲ್ಲಿ ಪಾದ್ರಿಗಳಿಗೆ ಉಪನ್ಯಾಸ ಮಾಡುವ ಮೊದಲ ಮಹಿಳೆ ಮತ್ತು ಚರ್ಚ್ಗೆ ಆಧ್ಯಾತ್ಮಿಕ ಹಿಮ್ಮೆಟ್ಟುವಿಕೆಯನ್ನು ಅಧಿಕೃತವಾಗಿ ನಡೆಸಿದ ಮೊದಲ ಮಹಿಳೆ. ಚರ್ಚುಗಳು ಮತ್ತು ಇಂಗ್ಲಿಷ್ ಕಾಲೇಜುಗಳು ಮತ್ತು ವಿಶ್ವವಿದ್ಯಾನಿಲಯಗಳಲ್ಲಿ ಉಪನ್ಯಾಸ ಮಾಡಲು ಮೊದಲ ಮಹಿಳಾ ದೇವತಾಶಾಸ್ತ್ರಜ್ಞರ ನಡುವೆ ಇಕ್ಯೂಮಿನಿಕಲ್ ಲಿಂಕ್ಗಳನ್ನು ಸ್ಥಾಪಿಸುವ ಮೊದಲ ಮಹಿಳೆ ಕೂಡ ಅವಳು. ಅಂಡರ್ಹಿಲ್ ಪ್ರಶಸ್ತಿ ವಿಜೇತ ಬುಕ್ಬೈಂಡರ್ ಆಗಿದ್ದು, ಆ ಸಮಯದಲ್ಲಿ ಅತ್ಯಂತ ಪ್ರಸಿದ್ಧವಾದ ಮಾಸ್ಟರ್ಸ್ ಜೊತೆ ಅಧ್ಯಯನ ಮಾಡುತ್ತಿದೆ. ಅವರು ಶ್ರೇಷ್ಠತೆಗಳಲ್ಲಿ ವಿದ್ಯಾಭ್ಯಾಸ ಮಾಡಿದರು, ಪಾಶ್ಚಿಮಾತ್ಯ ಆಧ್ಯಾತ್ಮಿಕತೆ, ತತ್ವಶಾಸ್ತ್ರ, ಮನೋವಿಜ್ಞಾನ ಮತ್ತು ಭೌತಶಾಸ್ತ್ರದಲ್ಲಿ ಚೆನ್ನಾಗಿ ತಿಳಿಸಿದ (ದೇವತಾಶಾಸ್ತ್ರದ ಜೊತೆಗೆ) ಓದುತ್ತಿದ್ದರು ಮತ್ತು ದಿ ಸ್ಪೆಕ್ಟೇಟರ್ನ ಸಂಪಾದಕನ ಪ್ರತಿಷ್ಠಿತ ಪೋಸ್ಟ್ ಅನ್ನು ಪಡೆದರು.
ತಡಲಗಿ
ತಡಲಗಿ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಬಿಜಾಪುರ
ಕರ್ನಾಟಕ
ವರ್ಗ:ಬಸವನ ಬಾಗೇವಾಡಿ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಬಸವನ ಬಾಗೇವಾಡಿ ತಾಲ್ಲೂಕು
ಮುಲ್ಲಾ
ಮುಲ್ಲಾ ಶಬ್ದವು "ಪಾದ್ರಿ", "ಒಡೆಯ" ಹಾಗೂ "ಪೋಷಕ" ಎಂಬ ಅರ್ಥದ ಅರಬ್ಬೀ ಶಬ್ದವಾದ ಮವ್ಲಾದಿಂದ ವ್ಯುತ್ಪನ್ನವಾಗಿದೆ. ಆದರೆ ಕುರಾನಿನಲ್ಲಿ ದ್ವಂದ್ವಾರ್ಥ ಕೊಡುವ ರೀತಿಯಲ್ಲಿ ಬಳಸಲಾಗಿರುವುದರಿಂದ, ಕೆಲವು ಪ್ರಕಾಶಕರು ಧಾರ್ಮಿಕ ಪದವಿಯಾಗಿ ಇದರ ಬಳಕೆಯು ಸೂಕ್ತವಲ್ಲ ಎಂದು ವರ್ಣಿಸಿದ್ದಾರೆ. ಈ ಪದವನ್ನು ಕೆಲವೊಮ್ಮೆ ಇಸ್ಲಾಮೀ ದೇವತಾಶಾಸ್ತ್ರ ಹಾಗೂ ಶರಿಯಾದಲ್ಲಿ ಶಿಕ್ಷಣ ಪಡೆದ ಮುಸ್ಲಿಮ್ ಪುರುಷನಿಗೆ ಅನ್ವಯಿಸಲಾಗುತ್ತದೆ. ಮುಸ್ಲಿಮ್ ಜಗತ್ತಿನ ದೊಡ್ಡ ಭಾಗಗಳಲ್ಲಿ, ವಿಶೇಷವಾಗಿ ಇರಾನ್, ಪಾಕಿಸ್ತಾನ್, ಅಫ಼್ಘಾನಿಸ್ತಾನ್, ದಕ್ಷಿಣ ಏಷ್ಯಾ ಮುಂತಾದ ಕಡೆ, ಇದು ಸಾಮಾನ್ಯವಾಗಿ ಸ್ಥಳೀಯ ಇಸ್ಲಾಮೀ ಪಾದ್ರಿಗಳು ಅಥವಾ ಮಸೀದಿಯ ಮುಖಂಡರಿಗೆ ನೀಡಲಾದ ಹೆಸರಾಗಿದೆ.
ಮುಸ್ಲಿಮ್ ಜಗತ್ತಿನಲ್ಲಿ ಮುಲ್ಲಾ ಪದವು ಮುಖ್ಯವಾಗಿ ವಿದ್ಯಾವಂತ ಧಾರ್ಮಿಕ ಪುರುಷನಿಗೆ ಗೌರವಸೂಚಕ ಪದ ಎಂದು ಅರ್ಥಮಾಡಿಕೊಳ್ಳಲಾಗಿದೆ.
ವೀರಭದ್ರನ ಕುಣಿತ
ಇತಿಹಾಸ
ವಿಜಯನಗರ ಶಾಸನವೊಂದರ ಪ್ರಕಾರ ವೀರಭದ್ರ ಎಂಟು ಕೈಗಳನ್ನು ಹೊಂದಿದ್ದು, ಎಲ್ಲಾ ಕೈಗಳಲ್ಲೂ ವಿವಿಧ ಆಯುಧಗಳಿವೆ. ಹಾಗೂ ಆನೆಯ ಚರ್ಮದ ಉಡುಪು ತೊಟ್ಟಿದ್ದಾನೆ. ಕ್ರಿ.ಶ. ೧೨೦೦ ಪ್ರಮುಖ ರಾಘವಾಂಕನ 'ವಿರೇಶ ಚರಿತೆ', ಕ್ರಿ.ಶ. ೧೬೫೦ರ ರಂಗನಾಥನ 'ವೀರಭದ್ರ ವಿಜಯ' ಮುಂತಾದ ಕೃತಿಗಳು ವೀರಭದ್ರನ ಅವತಾರವನ್ನು ಕುರಿತು ವಿವರಿಸುತ್ತದೆ. ಕರ್ನಾಟಕದ ವೀರಶೈವ ಜನಾಂಗದ ಮನೆ ದೇವರಾದ ವೀರಭದ್ರ ಹಲವು ರೀತಿಯಲ್ಲಿ ಆರಾಧನೆಗೊಳ್ಳುತ್ತಿದ್ದಾನೆ. ವೀರಭದ್ರನ ಪ್ರೀತ್ಯರ್ಥವಾಗಿ 'ಗುಗ್ಗಳ ಸೇವೆ'ಯನ್ನು ನಡೆಸುವ ಭಕ್ತರು ವೀರಗಾಸೆ, ಪುರವಂತರ ಕುಣಿತ ಮುಂತಾದ ಕಲಾ ಸೇವೆಯನ್ನು ಅರ್ಪಿಸುತ್ತಾರೆ. ವೀರಭದ್ರನ ಹಾವ ಭಾವಗಳನ್ನು ಅಭಿನಯಿಸಿ ಅವನ ಪುರಾಣವನ್ನು ನಿರೂಪಿಸುವ ವೀರಭದ್ರನ ಕುಣಿತವು ರೂಢಿಯಲ್ಲಿದೆ. ಉತ್ತರ ಕರ್ನಾಟಕದ ಪುರವಂತರು ವಿವಿಧ ಶಸ್ತ್ರಗಳನ್ನು ಮೈತುಂಬ ಚುಚ್ಚಿಕೊಳ್ಳುವ ಮೂಲಕ ತಮ್ಮನ್ನೇ ದಂಡಿಸಿಕೊಳ್ಳುತ್ತಾ ವೀರಭದ್ರನನ್ನು ಸ್ತುತಿಸುತ್ತಾರೆ.
ಕಥೆ
ಒಂದಾನೊಂದು ಕಾಲದಲ್ಲಿ ದುರುಳನಾದ ದಕ್ಷಬ್ರಹ್ಮನು ಪರಶಿವನನ್ನು ಕುರಿತು ತಪಸ್ಸು ಮಾಡಿದನು. ಪರಶಿವನು ಅವನ ತಪಸ್ಸಿಗೆ ಮೆಚ್ಚಿ ದಕ್ಷಬ್ರಹ್ಮನೇ ನಿನಗೇನು ವರ ಬೇಕು ಎಂದು ಕೇಳಿದನು. ಆಗ ದಕ್ಷನು ಹರಿ, ಹರ, ಬ್ರಹ್ಮಾದಿಗಳಿಂದ ಒಲೈಸಿಕೊಳ್ಳುವಂತೆಯೂ, ದಕ್ಷಪತಿಗೆ ರಾಜನಾಗುವಂತೆಯೂ ಹರಸಬೇಕೆಂದು ವರ ಕೇಳಿದನು. ಶಿವನು ಅದಕ್ಕೆ ತಥಾಸ್ತು ಎಂದನು. ದಕ್ಷಬ್ರಹ್ಮನಿಗೆ ಅರವತ್ತು ಮಂದಿ ಮಕ್ಕಳು. ಅವರನ್ನು ಆತ ದೇವಾನುದೇವತೆಗಳಿಗೆ ಮದುವೆ ಮಾಡಿ ಕೊಟ್ಟಿದ್ದನು. ಅದರಲ್ಲಿ ಚಂದ್ರನಿಗೆ ಇಪ್ಪತ್ತೇಳು ಮಕ್ಕಳನ್ನು ಮದುವೆ ಮಾಡಿ ಕೊಟ್ಟಿದ್ದನು. ಆದರೆ ಚಂದ್ರನು ಕೊನೆಯವಳಾದ ರೋಹಿಣಿಯೊಂದಿಗೆ ಅನುರಕ್ತನಾಗಿದ್ದನು. ಆಗ ದಕ್ಷಬ್ರಹ್ಮನು ಹದಿನೈದು ದಿನ ಕಳೆಗುಂದುವಂತೆಯೂ ಮತ್ತೆ ಹದಿನೈದು ದಿನ ಕಳೆದು ಹೋಗುವಂತೆಯೂ ಶಾಪ ಕೊಟ್ಟನು. ಆ ಮೇಲೆ ಕೊನೆಯವಳಾದ ದಾಕ್ಷಾಯಿಣಿಯನ್ನು ಪರಶಿವನಿಗೆ ಲಗ್ನ ಮಾಡಿದನು. ಹೀಗಿರಲು ಒಂದಾನೊಂದು ದಿನ ಗೌರಿ ಹಬ್ಬ ಬಂತು. ದಕ್ಷಬ್ರಹ್ಮನು ಎಲ್ಲಾ ಮನೆಯ ಹೆಣ್ಣು ಮಕ್ಕಳ ಮನೆ ಮನೆಗೂ ಹೋಗಬೇಕೆಂದು ಸಿದ್ದನಾದನು. ಅದಕ್ಕೆ ತನ್ನ ಹೆಂಡತಿ ಪ್ರಸೂತಾದೇವಿಗೆ ಬಾಗಿಣವನ್ನು ತುಂಬಲು ಹೇಳಿದನು. ಆಕೆ ಉಳಿದವರಿಗೆಲ್ಲ ಸ್ವಲ್ಪ ಸ್ವಲ್ಪ ತುಂಬಿಸಿ ಗೌರಿಗೆ ಮಾತ್ರ ಬಹಳ ವಸ್ತುಗಳನ್ನು ತುಂಬಿಸಿದಳು. ಏಕೆಂದರೆ ಗೌರಿಯನ್ನು ಶಿವನಿಗೆ ಮದುವೆ ಮಾಡಿರುವುದಾಗಿ ತಿಳಿದಿದ್ದಳು. ದಕ್ಷಬ್ರಹ್ಮ ಎಲ್ಲರ ಮನೆಗೂ ಹೋದ ಮೇಲೆ ಕೊನೆಯಲ್ಲಿ ದಾಕ್ಷಾಯಿಣಿ ಮನೆಗೆ ಹೋದನು. ಆಗ ಪರಶಿವನ ಪೂಜೆಗೆ ಕುಳಿತಿರುವಂತಹ ಕಾಲ. ಪೂಜೆಯಲ್ಲಿ ಶಿವನು ತಲ್ಲೀನನಾಗಿದ್ದರೆ ಶಿವೆಯು ಆತನ ಸೇವೆಯಲ್ಲಿ ತೊಡಗಿದ್ದಳು. ಶಿವನು ದಕ್ಷಬ್ರಹ್ಮ ಬಂದವನು ಗಮನಿಸಲಿಲ್ಲ. ಹಾಗೇಯೆ ಮೇಲೆಳಲಿಲ್ಲ. ಇದರಿಂದ ದಕ್ಷಬ್ರಹ್ಮನಿಗೆ ಸಿಟ್ಟು ಬಂತು. ಶಿವನನ್ನು ಕೊಲ್ಲಲು ಇದೇ ತಕ್ಕ ಸಮಯ ಎಂದು ಮಾರಣ ಹೋಮ ಮಾಡಲು ಬಯಸಿದನು. ಇದಕ್ಕೆ ದೇವತೆಗಳ ಅನುಮತಿಯು ಇತ್ತು. ದಕ್ಷಬ್ರಹ್ಮ ಯಜ್ಞ ಮಾಡುತ್ತಿರುವಾಗ ಅದರ ಆರ್ಭಟವನ್ನು ತಡೆಯಲಾರದೇ ಅಲ್ಲಿ ಸೇರಿದವರು ದಧೀಚಿಯನ್ನು ಕರೆಸಿದರು. ದಧೀಚಿಯು ಪರಶಿವನನ್ನು ನೋಡುವುದಾಗಿ ಅಪೇಕ್ಷಿಸಿದ. ಆಗ ದಕ್ಷಬ್ರಹ್ಮನು ತನ್ನ ಯಾಗದ ವಿಷಯವನ್ನು ಆತನಿಗೆ ತಿಳಿಸಿ ನೀನು ಇದ್ದರೆ ಇರಬಹುದು, ಇಲ್ಲದಿದ್ದರೆ ಹೋಗಬಹುದು ಎಂದನು. ಇದರಿಂದ ಕೋಪಗೊಂಡ ದಧೀಚಿಯು ದಕ್ಷಬ್ರಹ್ಮನ ತಲೆಯು ಹೋಮಕ್ಕೆ ಆಹುತಿಯಾಗುವಂತೆ ಶಾಪ ಕೊಟ್ಟು ಹೊರಟು ಹೋದನು. ನಾರದನ ಮುಖಾಂತರ ಈ ಸುದ್ದಿಯನ್ನು ತಿಳಿದ ಗೌರಿಯು ತಾನು ಹೋಮ ನಡೆಯುವ ಕಡೆ ಹೋಗುವುದಾಗಿ ತಿಳಿಸಿದಳು. ಆದರೆ ಶಿವ ನಿರಾಕರಿಸಿದ. ಆಕೆ ಹಠ ಮಾಡಿ ಹೊರಟೇ ಬಿಟ್ಟಳು. ಮೊದಲು ತಾಯಿಯಲ್ಲಿಗೆ ಬಂದಳು. ತಾಯಿ ಮಾತನಾಡಿಸಲಿಲ್ಲ, ತನ್ನ ಅಕ್ಕಂದಿರನ್ನು ಮಾತನಾಡಿಸಲು ಹೋದಳು ಅವರೂ ಮಾತನಾಡಲಿಲ್ಲ. ಕೊನೆಗೆ ತನ್ನ ತಂದೆಯ ಬಳಿಗೆ ಹೋಗಲು ಆತ ಅವಳನ್ನು ಎಡಗಾಲಿನಿಂದ ಒದ್ದು ಶಿವನನ್ನು ಪರಿಪರಿಯಾಗಿ ನಿಂದಿಸಿ ಹೊರ ನೂಕಿದನು. ಇದರಿಂದ ನೊಂದ ಗೌರಿ ಯಜ್ಞಕುಂಡಕ್ಕೆ ಹಾರಿ ಅಸುನೀಗಿದಳು. ಗೌರಿಯ ಜೊತೆ ಬಂದಿದ್ದ ನಂದೀಶ್ವರನು ಶಿವನಿಗೆ ಈ ವಿಷಯ ತಿಳಿಸಿದನು. ಆಗ ಶಿವನು ಕೋಪದಿಂದ ತನ್ನ ಹಣೆಗಣ್ಣನ್ನು ತಗೆಯಲಾಗಿ ವೀರಭದ್ರ ಜನಿಸಿದನು. ಆತನ ರೌದ್ರವತಾರವನ್ನು ತಾಳಲಾರದೇ ತನ್ನ ಹಣೆಯ ಬೆವರನ್ನು ಹೊಡೆಯಲಾಗಿ ಭದ್ರಕಾಳಿಯು ಜನಿಸಿದಳು. ಶಿವ ಅವರಿಬ್ಬರ ಮದುವೆ ಮಾಡಿಸಿದನು. ವೀರಭದ್ರನು ಪ್ರಸನ್ನನಾದ ಮೇಲೆ ತನ್ನನ್ನು ಕರೆಸಿದ ಕಾರಣ ಕೇಳಿದನು. ಶಿವನು ದಕ್ಷನು ನಡೆಸುತ್ತಿರುವ ಯಜ್ಞದ ವಿಷಯ ತಿಳಿಸಿ ಯಜ್ಞದ ಅರ್ಧ ಭಾಗವನ್ನು ಕೊಡುವಂತೆ ಕೇಳಿ, ಇಲ್ಲದಿದ್ದರೆ ಅವನ ಶಿರವನ್ನು ಕತ್ತರಿಸುವಂತೆ ಆಜ್ಞಾಪಿಸಿದನು. ಈ ಪ್ರಕಾರ ವೀರಭದ್ರನು ದಕ್ಷನ ಯಾಗಕ್ಕೆ ಬಂದನು. ಆದರೆ ದಕ್ಷಬ್ರಹ್ಮನು ವೀರಭದ್ರ ಹೇಳಿದ ಯಾವುದೇ ಬುದ್ದಿ ಮಾತಿಗೆ ಕಿವಿಗೊಡಲಿಲ್ಲ. ವೀರಭದ್ರನು ಅವನ ಶಿರ ಕಡಿದು ಹೊರಟನು. ಆನಂತರ ದಕ್ಷಬ್ರಹ್ಮನು ಹೆಂಡತಿಯ ಮಾಂಗಲ್ಯ ಭಾಗ್ಯವನ್ನು ಬೇಡಿಕೊಳ್ಳಲಾಗಿ ಕುರಿತಲೆ ಜೋಡಿಸಿ ಕೈಲಾಸಕ್ಕೆ ಹೊರಟನು.
ವೇಷಭೂಷಣ
ಕಾಲಿಗೆ ಝಣಝಣಿಸುವ ಗೆಜ್ಜೆ, ಮೊಣಕಾಲಿಗೆ ಹಿತ್ತಾಳೆಯ ಗಗ್ಗರ, ನಡುವಿಗೆ ಬಿಗಿದ ವಸ್ತ್ರ, ಕಾಸೆ ಹಾಕಿದ ಕೆಂಪು ಪಂಚೆ, ಕೆಂಪು ಜುಬ್ಬ, ಎದೆಗೆ ರುದ್ರನ ಪ್ರತಿಮೆ, ಕೈಯಲ್ಲಿ ಕತ್ತಿ, ಹಿಂದೆಲೆಗೆ ಶ್ವೇತ ವರ್ಣದ ಚಾಲಿ ಹಣೆಗೆ ವಿಭೂತಿ, ಕಣ್ಣುಗಳಿಗೆ ರ್ಔದ್ರತೆ ತುಂಬುವಂತೆ, ಹುಬ್ಬಿಗೆ ಹಚ್ಚಿದ ಕೆಂಪು ಬಣ್ಣ, ಪೊದೆ ಮೀಸೆ, ಸಾಕ್ಷಾತ್ ವೀರಭದ್ರನ ಪುನರಾವತಾರ ಎಂಬಂತೆ ಆವೇಶದಂತೆ ಕತ್ತಿ ಝಳಪಿಸುತ್ತಾ ಕುಣಿಯುವ ಕಲಾವಿದರ ಮಧ್ಯೆ ಆಂಗಿಕ ಅಭಿನಯದ ಮೂಲಕ ಕಥೆಯನ್ನು ನಿರೂಪಿಸುತ್ತಾನೆ.
ಹೊರಗಿನ ಸಂಪರ್ಕ
ವರ್ಗ:ಜಾನಪದ ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಏಕ್ ಲವ್ ಯಾ (ಚಲನಚಿತ್ರ)
ಏಕ್ ಲವ್ ಯಾ  ಕನ್ನಡ ಭಾಷೆಯ ರೋಮ್ಯಾಂಟಿಕ್ ಆಕ್ಷನ್ ಚಿತ್ರವಾಗಿದ್ದು ಪ್ರೇಮ್ ಬರೆದು ನಿರ್ದೇಶಿಸಿದ್ದಾರೆ ಮತ್ತು ರಕ್ಷಿತಾ ಅವರು ರಕ್ಷಿತಾ ಫಿಲ್ಮ್ ಫ್ಯಾಕ್ಟರಿಯ ಹೋಮ್ ಬ್ಯಾನರ್ ಅಡಿಯಲ್ಲಿ ನಿರ್ಮಿಸಿದ್ದಾರೆ. ಚಿತ್ರದಲ್ಲಿ ರಕ್ಷಿತಾ ಅವರ ಸಹೋದರ ರಾಣ್ಣ ನಾಯಕನಾಗಿ ಕಾಣಿಸಿಕೊಂಡಿದ್ದಾರೆ, ರೀಷ್ಮಾ ಅವರ ಮೊದಲ ಚಿತ್ರ ಇದು. ಇದರಲ್ಲಿ ರಚಿತಾ ರಾಮ್ ಕೂಡ ಕಾಣಿಸಿಕೊಂಡಿದ್ದಾರೆ. ಛಾಯಾಗ್ರಹಣ ಮತ್ತು ಸಂಕಲನವನ್ನು ಮಹೇಂದ್ರ ಸಿಂಹ ಮತ್ತು ಶ್ರೀನಿವಾಸ್ ಪಿ ಬಾಬು ನಿರ್ವಹಿಸಿದರೆ, ಸಂಗೀತ ಸಂಯೋಜಿಸಲು ಅರ್ಜುನ್ ಜನ್ಯ ಅವರನ್ನು ನೇಮಿಸಲಾಯಿತು.
ಬಿಡುಗಡೆ
ಆರಂಭದಲ್ಲಿ 2020 ರ ಮಧ್ಯದಲ್ಲಿ ಬಿಡುಗಡೆ ಮಾಡಲು ನಿರೀಕ್ಷಿಸುತ್ತಿದ್ದರೂ, ಜನ್ಯಾ ಅವರ ಆರೋಗ್ಯ ಸಮಸ್ಯೆಗಳು ಮತ್ತು ಭಾರತದಲ್ಲಿನ COVID-19 ಸಾಂಕ್ರಾಮಿಕ ರೋಗದಿಂದಾಗಿ ಪ್ರೇಮ್ ಅವರು ಬಿಡುಗಡೆಯನ್ನು ವಿಳಂಬಗೊಳಿಸಿದರು. ಇದನ್ನು ಜನವರಿ 21, 2022 ಕ್ಕೆ ಮರುಹೊಂದಿಸಲಾಯಿತು, ಆದರೆ ಮತ್ತೆ ಫೆಬ್ರವರಿ 24, 2022 ಕ್ಕೆ ಮುಂದೂಡಲಾಯಿತು.
ಧ್ವನಿಮುದ್ರಿಕೆ
ಧ್ವನಿಮುದ್ರಿಕೆಯನ್ನು ಅರ್ಜುನ್ ಜನ್ಯ ಸಂಯೋಜಿಸಿದ್ದಾರೆ ಮತ್ತು ಕನ್ನಡ, ತೆಲುಗು, ತಮಿಳು ಮತ್ತು ಮಲಯಾಳಂನಲ್ಲಿ ಬಿಡುಗಡೆ ಮಾಡಲಾಗುತ್ತಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೨೨ ಕನ್ನಡಚಿತ್ರಗಳು
ಕಂಚು ಶಿಲ್ಪ
ಅಚ್ಚುಗಳಲ್ಲಿ ಎರಕಹೊಯ್ದು ಆಕೃತಿಗಳನ್ನು ತಯಾರಿಸುವುದಕ್ಕೆ ಅತ್ಯಂತ ಪ್ರಶಸ್ತ ಲೋಹವಾದ ಕಂಚಿನಿಂದ ಶಿಲ್ಪಕಲಾಕೃತಿಗಳನ್ನು ರೂಪಿಸುವ ವಿಧಾನ.
ಇತಿಹಾಸ
ಕಂಚಿನಿಂದ ವಿಗ್ರಹಗಳು ಮುಂತಾದ ಕಲಾವಸ್ತುಗಳ ತಯಾರಿಕೆ ಬಹು ಹಿಂದಿನ ಕಾಲದಿಂದಲೇ ನಡೆದು ಬಂದಿದೆ. ಈ ಮಿಶ್ರಲೋಹ ಗಟ್ಟಿ, ಹೊಳಪು ಹೊಂದಿದೆ. ಗಾಳಿಗೆ ಶೀತೋಷ್ಣಗಳಿಗೆ ಒಡ್ಡಿದರೂ ಬೇಗ ಹೊಳಪನ್ನು ಕಳೆದುಕೊಳ್ಳುವುದಿಲ್ಲ. ಅಲ್ಲದೆ ಅಚ್ಚಿನ ಎಲ್ಲ ಸಂದು ಬಿರುಕುಗಳಿಗೂ ಹರಿದು ಅಚ್ಚಿನಲ್ಲಿರುವ ಆಕೃತಿಯನ್ನೇ ತಾಳುತ್ತದೆ. ನವಶಿಲಾಯುಗ (ನಿಯೋಲಿಥಿಕ್ ಏಜ್) ಮತ್ತು ಕಬ್ಬಿಣಯಗಗಳ ಮಧ್ಯದ ಅವಧಿಯಲ್ಲಿ ಕಂಚಿನ ತಯಾರಿಕೆ ಪ್ರಾರಂಭವಾಯಿತೆಂದು ತಿಳಿದುಬಂದಿದೆ. ಚರಿತ್ರೆ ಪುರ್ವಕಾಲದಲ್ಲೇ ಏಷ್ಯದ ಮತ್ತು ಯುರೋಪಿನ ಅನೇಕ ದೇಶಗಳಲ್ಲಿ ಕಂಚನ್ನು ಆಯುಧಗಳನ್ನು ಮತ್ತು ಅನೇಕ ಅಲಂಕಾರ ಪದಾರ್ಥಗಳನ್ನು ಮಾಡುವುದಕ್ಕೆ ಉಪಯೋಗಿಸುತ್ತಿದ್ದರು. ಪ್ರ.ಶ.ಪು. ಮೂವತ್ತು ಶತಮಾನಗಳಷ್ಟು ಹಿಂದೆಯೇ ಕಂಚನ್ನು ಕರಗಿಸಿ ಆಯುಧಗಳು ಮುಂತಾದುವನ್ನು ತಯಾರಿಸುವ ಕ್ರಮ ಭಾರತದಲ್ಲಿ ತಿಳಿದಿತ್ತೆಂಬುದು ಮೊಹೆಂಜೊದಾರೊದಲ್ಲಿ ನಡೆಸಿದ ಉತ್ಖನನಗಳಿಂದ ತಿಳಿದುಬಂದಿದೆ.
ವಿಗ್ರಹಗಳು
ದೇವರುಗಳ ಮತ್ತು ದೇವತಾಂಶ ಸಂಭೂತರಾದ ರಾಜರ, ಸಂತರ, ಭಕ್ತಾದಿಗಳ ವಿಗ್ರಹಗಳು; ಪುಜಾನುಕೂಲತೆಯನ್ನು ಒದಗಿಸಿಕೊಡುವ ಸಲಕರಣೆಗಳು, ಉಪಕರಣಗಳು, ದೇವಸ್ಥಾನದ ಕವಾಟಗಳು, ಬಾಗಿಲುಗಳು, ಶವಾಗಾರಗಳು, ಕಲ್ಲಿನ ಗೋರಿ ಅಲಂಕಾರ, ದೀಪದ ಮಲ್ಲಿಗಳು, ಹಲಗಾರತಿಗಳು, ತಟ್ಟೆಗಳು, ಅಘರ್ಯ್‌ ಪಾತ್ರೆಗಳು, ಉದ್ದರಣೆಗಳು, ದೀಪಸ್ತಂಭಗಳು, ಸ್ತೂಪಗಳು ಮತ್ತು ಕುದುರೆಗಾಡಿಗಳ ಮಸ್ತೀಬು, ಮೇಣದ ಬತ್ತಿಗಳನ್ನಿಡುವ ಗೆಲಿಂಚೆಗಳು, ಹೊಗೆಬತ್ತಿಯ ಮತ್ತು ಹೂವಿನ ಕರಂಡಕಗಳು, ಬಾಗಿಲ ಚಿಲಕ ಬೀಗಗಳು, ಮಕ್ಕಳ ಆಟದ ಸಾಮಾನುಗಳು, ದುಂಡಾದ ಮುದ್ರೆಗಳು-ಮುಂತಾದ ಅನೇಕಾನೇಕ ವಸ್ತುಗಳು ಕಂಚುಶಿಲ್ಪಕ್ಕೆ ಉತ್ತಮ ಉದಾಹರಣೆಗಳಾಗಿವೆ. ಪ್ರಾಚ್ಯ ಮತ್ತು ಪಾಶ್ಚಾತ್ಯ ಕಂಚುಶಿಲ್ಪಗಳಲ್ಲಿನ ಪ್ರಮುಖ ವ್ಯತ್ಯಾಸಗಳಿಗೆ ಅಲ್ಲಲ್ಲಿನ ಧಾರ್ಮಿಕ, ಸಾಂಸ್ಕೃತಿಕ ಹಾಗೂ ನಾಗರಿಕ ಧೋರಣೆಗಳಲ್ಲಿನ ವ್ಯತ್ಯಾಸಗಳೇ ಕಾರಣಗಳಾಗಿವೆ. ಪಾಶ್ಚಾತ್ಯ ಕಲೆಯಲ್ಲಿ ಕಾಲಾನುಕಾಲಕ್ಕೆ ಗಮನಾರ್ಹವಾದ ಮಾರ್ಪಾಟುಗಳಾಗಿದ್ದರೂ ಕಂಚುಶಿಲ್ಪ ಮಾತ್ರ ಆಧುನಿಕ ಕಾಲದವರೆಗೆ ತನ್ನ ಅಭಿಜಾತ ಗುಣವನ್ನು ಉಳಿಸಿಕೊಂಡು ಬಂದಿದೆ ಎನ್ನಬಹುದು.
ಏಷ್ಯ ಖಂಡಕ್ಕೆ ಸೇರಿದ ಚೀನ, ಜಪಾನ್, ಟಿಬೆಟ್, ಭೂತಾನ್, ನೇಪಾಲ, ಮಲಯ, ಕೊರಿಯ, ಇಂಡೊನೇಷ್ಯ, ಮಯನ್ಮಾರ್ ಮುಂತಾದ ಪ್ರದೇಶಗಳ ಕಲಾಸಂಸ್ಕೃತಿಗಳು, ದೇಶೀಯವೆನ್ನಬಹುದಾದ ಸವರಣೆಗಳಿಗೆ ಒಳಪಟ್ಟಿದ್ದರೂ ಹೆಚ್ಚಾಗಿ ಮತ್ತು ಮುಖ್ಯವಾಗಿ ಭಾರತದ ಕಲಾಸಂಸ್ಕಾರವನ್ನೇ ಪ್ರತಿಬಿಂಬಿಸುತ್ತವೆ. ಏನಾದರೂ ಅಂತರಗಳಿದ್ದಲ್ಲಿ, ಅವು ಈಚಿನ ಪಾಶ್ಚಾತ್ಯ ಪ್ರಭಾವಕ್ಕೆ ಅನುಗುಣವಾದುವಾಗಿವೆ.
ಪ್ರಾಚ್ಯ ಕಂಚುಗಳು
ಕಂಚನ್ನು ಕರಗಿಸಿ ಮೂರ್ತಿಗಳನ್ನೂ ಆಯುಧಗಳನ್ನೂ ಇತರ ಪದಾರ್ಥಗಳನ್ನೂ ತಯಾರು ಮಾಡುವ ಕಲೆ ಮೊತ್ತಮೊದಲು (ಪ್ರ.ಶ.ಪು. 3000) ಭಾರತ ಮತ್ತು ಅಸ್ಸೀರಿಯಗಳಲ್ಲಿ ಬೆಳೆಯಿತು. ತಾಮ್ರದೊಂದಿಗೆ ಇತರ ಲೋಹ ಬೆರೆಸಿ ಕರಗಿಸಿ ಕಂಚು ಮಾಡುವುದರಲ್ಲಿ ಭಾರತೀಯರು ಮುಂದುವರಿದಿದ್ದರೂ ಅಂದವಾದ, ಕಲಾವೈಶಿಷ್ಟ್ಯ ಹೊಂದಿದ ಪದಾರ್ಥಗಳನ್ನು ತಯಾರಿಸುವುದರಲ್ಲಿ ಅಸ್ಸೀರಿಯನ್ನರು ಹೆಚ್ಚು ನೈಪುಣ್ಯಹೊಂದಿದ್ದರು. ಕ್ರಮೇಣ ಇದರಲ್ಲೂ ಭಾರತೀಯರು ಮೇಲ್ಮೆ ಪಡೆದರು. ಹಿಂದೂ ದೇವತಾಮೂರ್ತಿಗಳು ಎಲ್ಲ ಕಡೆ ತಯಾರಾದುವು. ಬೌದ್ಧ ಮತ್ತು ಜೈನಮುನಿಗಳ ಮೂರ್ತಿಗಳೂ ಹೊರಬಂದುವು. ಪ್ರತಿಯೊಂದು ದೇವಾಲಯದಲ್ಲೂ ದೇವತಾ ಮೂರ್ತಿಗಳು, ಹೆಚ್ಚಾಗಿ ಉತ್ಸವಮೂರ್ತಿಗಳು ಕಂಚಿನಿಂದಲೇ ತಯಾರಾದುವು. ಶ್ರೀಲಂಕ, ಆಗ್ನೇಯ ಏಷ್ಯ ದೇಶಗಳು, ಟಿಬೆಟ್-ಹೀಗೆ ನೆರೆದೇಶಗಳಿಗೂ ಈ ಕಂಚು ಕಲೆ ಹರಡಿತು. ಈಗ ಉತ್ತರ ಭಾರತದ ಮಧ್ಯಪ್ರದೇಶ, ಜಯಪುರ ಮುಂತಾದ ಕೆಲವು ಕಡೆಗಳಲ್ಲಿ, ದಕ್ಷಿಣದ ಕುಂಭಕೋಣಂ, ತಿರುವನಂತಪುರ, ತಂಜಾವೂರು ಪ್ರದೇಶಗಳಲ್ಲಿ, ದೇವತಾಮೂರ್ತಿಗಳನ್ನಲ್ಲದೆ ಪಾತ್ರೆಗಳು, ದೀಪಸ್ತಂಭಗಳು ಮುಂತಾದ ಪುಜೋಪಕರಣಗಳು, ಮಕ್ಕಳ ಆಟದ ಸಾಮಾನುಗಳು ಮುಂತಾದುವನ್ನೂ ತಯಾರುಮಾಡುತ್ತಾರೆ. ಭಾರತದಲ್ಲಿ ಈ ಕಲೆ ಇಂದಿಗೂ ಜೀವಂತವಾಗುಳಿದಿದೆಯಲ್ಲದೆ ನಿತ್ಯೋಪಯೋಗಿ ಸಾಮಾನುಗಳೊಂದಿಗೆ ಶ್ರೀಮಂತ ಕಲಾಭಿರುಚಿಯನ್ನು ತೃಪ್ತಿ ಪಡಿಸುವ ಕಲಾ ವಸ್ತುಗಳ ನಿರ್ಮಾಣವೂ ಸೇರಿ ಅನೇಕಾನೇಕ ಕಾರ್ಮಿಕ ಕುಟುಂಬಗಳಿಗೆ ಜೀವನ ನಿರ್ವಹಣೆ ಒದಗಿದಂತಾಗಿದೆ.
ದೇವತಾಸ್ವರೂಪಗ
1. ಶ್ರೀಶೈಲ, ತಂಜಾವೂರು, ಕಾಳಹಸ್ತಿ ತಿರುಮಂಗಳಗಳ ನಟರಾಜರು, ಸಂಧ್ಯಾರಾಗಮೂರ್ತಿಗಳು, ಭಿಕ್ಷಾಟನಶಿವರು; ಲೇಪಾಕ್ಷಿಯ ಭಿಕ್ಷಾಟನ ಶಿವ, ವೀರಭದ್ರ, ಉಮಾಮಹೇಶ್ವರರು. 2. ಶ್ರೀಶೈಲದ ದಕ್ಷಿಣಾಮೂರ್ತಿ. 3. ಸಿಂಹಳದ ಮತ್ತು ತಂಜಾವೂರಿನ ಸುಂದರಮೂರ್ತಿ, ಮಾಣಿಕ್ಯವಾಚಕರ್. 4. ನೇಪಾಲದ ಶಿವಶಕ್ತಿ ಸ್ವರೂಪಗಳು, ಬೋಧಿಸತ್ವ್ತರು. 5. ಕೂರ್ಕಿಹಾರಿನ ಪದ್ಮಪಾಣಿವಿಗ್ರಹ. 6. ಚಂಪದೇಶದ ಬುದ್ಧ. 7. ಜಾವ ಮತ್ತು ನಳಂದಗಳ ಪ್ರಜ್ಞಾಪಾರಮಿತ. 8. ನಾಗಪಟ್ಟಣದಲ್ಲಿನ ಬುದ್ಧನ ವಿಗ್ರಹ, ವಿಷಾಪಹರಣ ಮೂರ್ತಿ. 9 ಚೋಳಯುಗದ ಪಾರ್ವತಿ, ಶಿವಕಾಮಿನಿ ವಿಗ್ರಹಗಳು. 10. ನಳಂದ ಪ್ರದೇಶದ ತಾರಾ, ಮಂಜುಶ್ರೀ, ಪ್ರತಿಮೆಗಳ ಮಧ್ಯದಲ್ಲಿರುವ ಬುದ್ಧ ಮತ್ತು ಅವಲೋಕಿತೇಶ್ವರರು. ಅದೇ ಪ್ರದೇಶದ ಪದ್ಮಪಾಣಿ ಮತ್ತು ಸಿಂಹನಾದರು. 11. ಟಿಬೆಟ್ ಮತ್ತು ನೇಪಾಲ ಪ್ರದೇಶಗಳ ವಜ್ರಪಾಣಿ, ಪದ್ಮಪಾಣಿ, ವಜ್ರಧಾರಾ, ಲೋಕೇಶ್ವರರು. 12. ಸಿಂಹಳದ್ವೀಪದ ಬೋಧಿಸತ್ತ್ವರು, ನಾಟ್ಯವಿಗ್ರಹ, ಅನುರಾಧಾಪುರದ ವಜ್ರಸತ್ತ್ವ ಸ್ವರೂಪ. 13. ಚೀನದ ಆಸನಸ್ಥ ಬುದ್ಧ ಪ್ರತಿಮೆಗಳು, ಕ್ವಾನ್ಇನ್, ಸಿಂಹನಾದ ಅವಲೋಕಿತೇಶ್ವರರು. 14. ನೇಪಾಲದ ಅಮಿತಭಾತ್ರಿ ಮೂರ್ತಿ, ಬುದ್ಧನ ಜನನ ಶಿಲ್ಪ. 15. ಸಿಕ್ಕಿಂ ದೇಶದ ಪಂಚಲೋಹದ ಶಾಕ್ಯಶಿಲ್ಪ, ಮಿಲರೇಪ ತಾರಾ ಮುಂತಾದುವು. 16. ಜಪಾನಿನ ದೊಡ್ಡ ಪ್ರಮಾಣದ ಬುದ್ಧ ಅವಲೋಕಿತೇಶ್ವರ, ತಾರಾ, ಮಂಜುಶ್ರೀ ವಿಗ್ರಹಗಳು. 17. ಭೂತಾನ್ ದೇಶದ ದೀಪಂಕರ ಮೈತ್ರೇಯ, ಪದ್ಮಸಂಭವ, ರತ್ನಸಂಭವ ಮುಂತಾದ ಬೋಧಿಸತ್ತ್ವರು. 18. ತಿರುಪತಿಯಲ್ಲಿಯ ಶ್ರೀಕೃಷ್ಣದೇವರಾಯ ಮತ್ತು ಅವನ ರಾಣಿಯರ ಪ್ರತಿಮೆಗಳು.
ದಕ್ಷಿಣ ಭಾರತದಲ್ಲಿ ತಂಜಾವೂರು, ಕುಂಭಕೋಣಂ, ತಿರುವನಂತಪುರ ಪ್ರದೇಶಗಳಲ್ಲೂ ಉತ್ತರದಲ್ಲಿ ಮಧ್ಯಪ್ರದೇಶ, ಜಯಪುರ, ಆಗ್ರ, ಅಯೋಧ್ಯ ಮೊದಲಾದ ಕಡೆಯೂ ಕಂಚುಶಿಲ್ಪದ ಕೆಲಸ ಚೆನ್ನಾಗಿ ನಡೆಯುತ್ತದೆ. ಮಧ್ಯಪ್ರದೇಶದವುಗಳಲ್ಲಿ ನವಿಲುಗಳು, ನಂದಿಗಳು, ಸರ್ಪಗಳು, ವಿಧವಿಧವಾದ ದೇವತಾ ಸ್ವರೂಪಗಳು, ಚಿಕ್ಕಪುಟ್ಟ ದೇವಾಲಯಗಳು, ಶಿವಶಕ್ತಿ ಸ್ವರೂಪಗಳು, ಶಿವ ಮತ್ತು ಬುದ್ಧನ ಮುಖಗಳು, ಗಂಟೆಗಳು, ಕೈಯಲ್ಲಿ ಬೆಣ್ಣೆಯ ಮುದ್ದೆಯನ್ನು ಹಿಡಿದು ಅಂಬೆಗಾಲಿಡುವ ಬಾಲಕೃಷ್ಣಾಕೃತಿಗಳು-ಮುಂತಾದುವು ಬಹು ರಮ್ಯವಾಗಿವೆ. ಈ ದೇವತೆಗಳ ದೊಡ್ಡ ರೂಪಗಳೇ ಉತ್ಸವಮೂರ್ತಿಗಳಾಗಿ ದೇವಾಲಯಗಳಲ್ಲಿ ಬಳಕೆಯಲ್ಲಿವೆ. ಉತ್ತರಕ್ಕಿಂತ ದಕ್ಷಿಣದಲ್ಲಿ, ಶಾಸ್ತ್ರಾಂಶಕ್ಕೆ ಹೆಚ್ಚು ಪ್ರಾಧಾನ್ಯ. ದಕ್ಷಿಣ ಭಾರತದ ದೀಪಸ್ತಂಭಗಳಿಗೆ ಹಂಸ, ಕಿನ್ನರ, ಆಂಜನೇಯ, ಗರುಡ, ಕಲ್ಪವೃಕ್ಷ ಮುಂತಾದ ನಮೂನೆಗಳನ್ನು ಹೊಂದಿಸಿರುತ್ತಾರೆ. ಹಿನ್ನೆಲೆಯಲ್ಲಿ ತುಪ್ಪ, ಎಣ್ಣೆ ತುಂಬಲು ಮಾಡಿರುವ ಬುಡ್ಡಿಗಳ ಅಲಂಕಾರ ತಗಡಿನಲ್ಲಿ ನಿರ್ಮಿಸಿ ಒತ್ತಿ ಅಂಟಿಸಿದ ಗಜಲಕ್ಷ್ಮಿ, ಲಕ್ಷ್ಮಿ, ಸರಸ್ವತಿ, ಮೂರು, ಐದು, ಏಳು, ಒಂಬತ್ತು ಹೆಡೆಗಳುಳ್ಳ ಆದಿಶೇಷ ಮುಂತಾದ ಆಕೃತಿಗಳನ್ನೊಳಗೊಂಡಿರುತ್ತವೆ. ಸರ್ಪಾಕೃತಿಯ ದೀಪಗಳಿಗೆ ನಾಗದೀಪಗಳೆಂದು ಹೆಸರು. ಸಂಪುರ್ಣವಾಗಿ ಗುಂಡುಗುಂಡಾಗಿಯೂ ಇರುವ ಪ್ರತಿಮಾಶಿಲ್ಪವಲ್ಲದೆ ಕಂಚುತಗಡಿನ ಶಿಲ್ಪ ಕೂಡ ಬಳಕೆಯಲ್ಲಿತ್ತು. ಈ ಕೆಲಸ ಕವಾಟಸ್ತಂಭಗಳ ಅಲಂಕಾರಕ್ಕೂ ಬಾಗಿಲುಗಳ ಅಲಂಕಾರಕ್ಕೂ ಸರಿಹೋಗುತ್ತಿತ್ತು. ಶ್ರೀಶೈಲ ದೇವಸ್ಥಾನದ ಗೋಡೆಗಳಲ್ಲಿ ಇಂಥ ಅಲಂಕರಣವನ್ನು ಕಾಣಬಹುದು. ಪಾಶ್ಚಾತ್ಯ ದೇಶಗಳಲ್ಲಿ ಕೂಡ ಈ ನಮೂನೆಯ ಅಲಂಕಾರ ಕವಾಟಗಳಿಗೂ ಬಾಗಿಲುಗಳಿಗೂ ಬಲಿಪೀಠಗಳಿಗೂ ಪ್ರಾರ್ಥನಾಭಾಗಗಳಿಗೂ ಅಳವಟ್ಟಿದೆ. ಪರ್ಷಿಯದ ಲ್ಯೂರಿಸ್ತಾನ್ ಮತ್ತು ರಷ್ಯಕ್ಕೆ ಸೇರಿದ ಅಜóರ್ ಬೈಜಾನ್ಗಳಲ್ಲೂ ಕಂಚುಕಲೆ ಮೊಹೆಂಜೊದಾರೊ ಕಾಲದಲ್ಲೇ ಪ್ರಾರಂಭವಾಯಿತೆನ್ನಬಹುದು. ಲ್ಯೂರಿಸ್ತಾನದ ತಯಾರಿಕೆ ಮೇಲ್ಮಟ್ಟದ್ದು. ದೇವತಾವಿಗ್ರಹಗಳು ಕೊಂಚ ಮಟ್ಟಿಗೆ ಗ್ರೀಕರ ಡಯಾನಾ ವಿಗ್ರಹದ ಮಾದರಿಯವು. ಅವರ ಕುದುರೆ ಪ್ರತಿಮೆಗಳು ಉಚ್ಚಮಟ್ಟದ ಕಲಾಪ್ರತಿಭೆಯನ್ನು ತೋರಿಸುತ್ತವೆ. ಭಾರತದ ನೆರೆರಾಜ್ಯವಾದ್ದರಿಂದ ಪರ್ಷಿಯನ್ನರ ಕಲಾದೃಷ್ಟಿ ಆಧ್ಯಾತ್ಮಿಕವಾಗಿಯೂ ಇತ್ತು. ಅವರ ಜೀವನವೃಕ್ಷ (ಟ್ರೀ ಆಫ್ ಲೈಫ್) ಸಾಂಕೇತಿಕ; ಭಾರತದ ಆಧ್ಯಾತ್ಮಿಕ ಧೋರಣೆಗಳನ್ನೊಳಗೊಂಡಿದೆ.
ಪಾಶ್ಚಾತ್ಯ ಕಂಚುಗಳು
ಪಾಶ್ಚಾತ್ಯ ಕಲಾಧೋರಣೆಗಳಿಗೂ ಧ್ಯೇಯಗಳಿಗೂ ಗ್ರೀಸ್ ದೇಶದ ಕಲಾಸಂಸ್ಕೃತಿ ಆಧಾರವಾಗಿದೆ. ಗ್ರೀಸಿನ ಪ್ರಭಾವ ಒಂದು ಕಾಲದಲ್ಲಿ ಹೆಚ್ಚಾಗಿಯೂ ಮತ್ತೊಂದರಲ್ಲಿ ಕಡಿಮೆಯಾಗಿಯೂ ಇರುತ್ತಲೇ ಬಂದಿದೆ. ಈ ಪ್ರಭಾವಕ್ಕೆ ಅಭಿಜಾತ ಧೋರಣೆ ಎನ್ನುತ್ತಾರೆ. ಪ್ರ.ಶ. 13ನೆಯ ಶತಮಾನದವರೆಗೂ ಇದು ತಾನೇ ತಾನಾಗಿದ್ದು ಗಾಥಿಕ್ ವೈಖರಿ ಜಾರಿಗೆ ಬಂದ ಅನಂತರ ಕಡಿಮೆಯಾಗಿ ಮತ್ತೆ ಯುರೋಪಿನ ಸಾಹಿತ್ಯ ಕಲೆಗಳ ಪುನರುಜ್ಜೀವನ ಕಾಲದಲ್ಲಿ ಹೆಚ್ಚಾಗಿ ದೇಶೀಯ ಸಂಸ್ಕೃತಿಗಳಿಗೆ ಒಳಪಟ್ಟು ನವೀನ ಅಭಿಜಾತ ಮಾರ್ಗ ಎಂಬ ಹೆಸರನ್ನು ಪಡೆದು ಈಗ ಅತಿ ನವೀನ ಧೋರಣೆಗಳಾದ ಕ್ಯೂಬಿಸಂ, ಮುಂತಾದ ಧೋರಣೆಗಳಿಂದಾಗಿ ಹಿಂದೆ ಬಿದ್ದಿದೆ.
ಗ್ರೀಸ್ ಪ್ರದೇಶದ ಕಂಚುಶಿಲ್ಪ ಅಮೃತಶಿಲೆಯ ಶಿಲ್ಪದಷ್ಟು ವಿಪುಲವಾಗಿಲ್ಲದಿದ್ದರೂ ರಚನೆಯ ವಿಧಾನದಲ್ಲಾಗಲಿ ಅಥವಾ ಕಲಾಧ್ಯೇಯಗಳಲ್ಲಾಗಲಿ ಉಚ್ಚ ಮಟ್ಟದ್ದಾಗಿದೆ. ಅಮೃತಶಿಲೆ ಮತ್ತಿತ್ತರ ವಸ್ತುಗಳಲ್ಲಿ ಸಾಧಿಸಿದ ಕಲಾಶ್ರೇಷ್ಠತೆಯನ್ನವರು ಕಂಚುಶಿಲ್ಪದಲ್ಲೂ ಸಾಧಿಸಿದರು. ಅವರ ಕಲಾಪ್ರೌಢಿಮೆಗೆ ನಿದರ್ಶನವಾಗಿ ಅನೇಕ ಕಂಚುಪ್ರತಿಮೆಗಳು ಇಂದಿಗೂ ಉಳಿದಿವೆ.
ಇವುಗಳಲ್ಲಿ ಕೆಲವು ಮುಖ್ಯಕೃತಿಗಳೆಂದರೆ-ಆರ್ಮೀನಿಯ ಪ್ರದೇಶದಲ್ಲಿ ಸಿಕ್ಕ ಅರ್ಟೆಮಿಸ್ ದೇವತೆಯ ದೊಡ್ಡ ಪ್ರಮಾಣದ ತಲೆ, ಸೇಬನ್ನು ಹಿಡಿದ ಹಕುರ್ಯ್‌ಲಿಸ್, ಪಾಲಿಕ್ಲೀಟಸ್ ರಚಿಸಿದ ಅಮೆeóÁನ್ ವಿಗ್ರಹ, ತಗಡಿನ ಉಬ್ಬು ಕೆತ್ತನೆಯ ಸಿರಿಯಸ್, ಪಾಂಪೇ ಪ್ರದೇಶದ ಆರ್ಟಿಮಿಸ್, 20" ಎತ್ತರದ ನಾರ್ಸಿಸಸ್ ವಿಗ್ರಹಗಳು. ಈ ವಿಗ್ರಹಗಳಲ್ಲಿನ ಕೂದಲಿನ ರಚನೆ ಗಮನಾರ್ಹವಾದ್ದು, ಉದಾಹರಣೆಗೆ, ಜುಪೀಟರ್ನ ಪ್ರತಿಮೆಯಲ್ಲಿ ತಲೆಗೂದಲು ಸಿಂಹದ ಕೇಸರಗಳಂತೆ ಸುರುಳಿ ಸುರುಳಿಯಾಗಿದ್ದರೆ ಅಪೊಲೊ ವಿಗ್ರಹದಲ್ಲಿ ಕೂದಲು ಕಂಠದ ಮೇಲೆ ಮತ್ತು ಕಪಾಲದ ಮೇಲೆ ಹರಿದಿದೆ. ಬ್ಯಾಕಸ್ ವಿಗ್ರಹದಲ್ಲಿ ಕೂದಲಿನ ಉಂಗುರಗಳು ಕಂಠದ ಮೇಲೆ ಮಾತ್ರ ಬಿದ್ದಿವೆ.
ಪ್ರಾಟೆಸ್ಟೆಂಟ್ ಧರ್ಮ ಹೆಚ್ಚಾಗಿ ವ್ಯಾಪಿಸಿರುವ ಕ್ರೈಸ್ತ ದೇಶಗಳಲ್ಲಿ ಕಂಚು ಪ್ರತಿಮೆಗಳು ಹೆಚ್ಚಾಗಿ ಸಂಸಾರಜೀವನಕ್ಕೆ ಸಂಬಂಧಿಸಿದುವು. ಆದರೆ, ರೋಮನ್ ಕೆಥೊಲಿಕ್ ಧರ್ಮ ವ್ಯಾಪಕವಾಗಿರುವ ದೇಶಗಳಲ್ಲಿ ಆರಾಧನೆಗಾಗಿ ನಿರ್ಮಾಣವಾದ ಮೇರಿ ಅವಳ ಶಿಶು ಮತ್ತು ಸಂತರು, ದೇವದೂತರು-ಇವರ ವಿಗ್ರಹಗಳು ಭಾವಗರ್ಭಿತವಾಗಿವೆ, ಪ್ರಾಚ್ಯದೇಶಗಳಲ್ಲಿರುವಂತೆ ಇವುಗಳಲ್ಲಿ ದೇವತಾಂಶ ಪ್ರಧಾನ.
ಗಾಥಿಕ್ ಯುಗದ ಕಂಚುಗಳು
ಇಂಗ್ಲೆಂಡಿನಲ್ಲಿ ಸಾಧಾರಣವಾಗಿ ರಾಜರ ಮತ್ತು ಶ್ರೀಮಂತರ ಪ್ರತಿಮೆಗಳು ಮಾತ್ರ ಕಂಚಿನವಾಗಿವೆ. ಇವಕ್ಕೆ ಚಿನ್ನದ ಲೇಪನ ಮಾಡಿದೆ. ಫ್ರಾನ್ಸಿನಲ್ಲಿ 13-14 ಶತಮಾನಗಳಲ್ಲಿ ಗೋರಿಗಳ ಅಲಂಕಾರಕ್ಕಾಗಿ ಪ್ರತಿಮೆಗಳು ನಿರ್ಮಿತವಾದುವು. ಇವರ ಕಲಾವೈಶಿಷ್ಟ್ಯ ಇಂಗ್ಲೆಂಡಿಗೂ ಹರಡಿತು. ಇವುಗಳಲ್ಲಿ ಉಲ್ಲೇಖಾರ್ಹವಾದುದೆಂದರೆ 15ನೆಯ ಶತಮಾನದಲ್ಲಿ ರಚಿತವಾದ ರಿಚರ್ಡ್ ಬ್ಯುಷಾಂನ ವಿಗ್ರಹ. ಬಹು ಸುಂದರವಾದ ಇದಕ್ಕೆ ನೆದರ್ಲೆಂಡಿನ ಅಕ್ಕಸಾಲೆ ಬಾರ್ತ್ಲೋಮ್ಯೂ ಲ್ಯಾಂಬ್ಸ್ಪ್ರಿಂಗ್ ಚಿನ್ನದ ಲೇಪ ಕೊಟ್ಟಿದ್ದಾನೆ. 15, 16ನೇ ಶತಮಾನಗಳಲ್ಲಿ, ನ್ಯೂರೆಂಬರ್ಗ್, ಆಗ್ಸ್‌ಬರ್ಗ್, ಇನ್ಸ್‌ಬ್ರುಕ್ ಮುಂತಾದ ಅನೇಕ ನಗರಗಳಲ್ಲಿ ಅತ್ಯಂತ ಸುಂದರವಾದ ಕಂಚುಕಲಾಕೃತಿಗಳು ತಯಾರಾದುವು. ಚಕ್ರವರ್ತಿ ಮ್ಯಾಕ್ಸಿಮಿಲಿಯನ್ನನ ಸಮಾಧಿಯ ಮೇಲಿರುವ ಇಪ್ಪತ್ತೆಂಟು ಮೂರ್ತಿಗಳಿಂದಲಕೃತವಾಗಿರುವ ಕೃತಿಯಂತೂ ಮೋಹಕ ಕಲಾಸೌಂದರ್ಯವನ್ನು ಹೊಂದಿದೆ. ಇಟಲಿ, ನೆದರ್ಲೆಂಡ್ಸ್‌ ಮುಂತಾದ ಇತರ ದೇಶಗಳಲ್ಲೂ ರಚಿಸಲ್ಪಟ್ಟು ಇಂದಿಗೂ ಪ್ರೇಕ್ಷಕರನ್ನು ಬೆರಗುಗೊಳಿಸುತ್ತಿರುವ ಕಂಚು ಪ್ರತಿಮೆಗಳು ಇಂಥ ಉತ್ಕೃಷ್ಟ ಕಲಾಪ್ರೌಢಿಮೆಗೆ ನಿದರ್ಶನಗಳು.
ಕೃತಿಗಳು
ಈ ಕಾಲದಲ್ಲಿ ಇಂಗ್ಲೆಂಡಿನಲ್ಲಿ ರಚಿತವಾದ ಕಂಚು ಕೃತಿಗಳು ಕಲಾಪ್ರೌಢಿಮೆಯಲ್ಲಿ ಇನ್ನೂ ಉನ್ನತಮಟ್ಟವನ್ನು ಸಾಧಿಸಿದವು. ಪುನರುಜ್ಜೀವನಯುಗದಲ್ಲಿ ಅಂದರೆ 15ನೆಯ ಶತಮಾನಗಳಲ್ಲಿ ರಚಿತವಾದ ಕೆಲವು ಕಲಾಕೃತಿಗಳು-ಉದಾಹರಣೆಗೆ ಏಳನೆಯ ಹೆನ್ರಿಯ ಸಮಾಧಿಯ ಮೇಲಿರುವ ಪ್ರತಿಮಾ ಪುಂಜ, ಉಬ್ಬು ಆಕೃತಿಗಳು, ರಿಚ್ಮಂಡನ ಮಾರ್ಗರೆಟ್ ಪ್ರತಿಮೆ-ಶವಗಳಿಂದಲೇ ಅಚ್ಚು ತಯಾರಿಸಿ ಎರಕಹೊಯ್ದು ಮಾಡಿದುವೋ ಎಂಬಂತೆ ಯಥಾವತ್ತಾದ ಮೂಲಪ್ರತಿಬಿಂಬನೆ ಪಡೆದು ರಮ್ಯವಾಗಿವೆ. ಇದೇ ಕಾಲದಲ್ಲಿ ಇಟಲಿ, ಫ್ರಾನ್ಸ್‌, ಸ್ಪೇನ್ಗಳಲ್ಲಿ ರಚಿತವಾದ ಕಂಚುಪ್ರತಿಮೆಗಳು, ಇಂಥ ನೈಸರ್ಗಿಕತೆಯನ್ನೂ ಚೆಲುವನ್ನೂ ಹೊಂದಿಲ್ಲವೆನ್ನಬೇಕು. 19ನೆಯ ಶತಮಾನದಿಂದೀಚೆಗೆ ಪುರ್ವಸಂಪ್ರದಾಯಗಳೂ ವಿಶ್ವಾಸಗಳ ನಿರ್ಬಂಧವಿಲ್ಲದೆ ವಾಸ್ತವಿಕತೆಯ ಮತ್ತು ಅದರ ಹಿನ್ನೆಲೆಯ ಭಾವನೆಗಳ ಮತ್ತು ರಾಗವಿಶೇಷಗಳ ನಿರೂಪಣೆ ಹೆಚ್ಚಾಗಿ ಬೆಳೆಯಿತು; ಸಂಕೇತ ಪ್ರಯೋಗ ಕ್ರಮ ಕಲಾಪ್ರಪಂಚಕ್ಕೂ ಹರಡಿತು. ತ್ವರಿತಗತಿಯಿಂದ ಬೆಳೆಯುತ್ತಿದ್ದ ವಿಜ್ಞಾನ ಸಾಧನಗಳೂ ಕಲಾಸೃಷ್ಟಿಗೆ ನೆರವಾದವು. ಹೀಗೆ ಈ ಕಾಲದಲ್ಲಿ ರಚಿತವಾದ ಕಂಚು ಪ್ರತಿಮೆಗಳಲ್ಲಿ ಇನ್ನೂ ಹೆಚ್ಚು ವಾಸ್ತವಿಕತೆ, ಸಂಕೇತಾರ್ಥ ನಿರೂಪಣೆಗಳನ್ನು ಕಾಣಬಹುದು. ಈ ಬೆಳೆವಣಿಗೆ ಹೆಚ್ಚಾಗಿ ಫ್ರಾನ್ಸ್‌, ಇಂಗ್ಲೆಂಡ್ಗಳಲ್ಲಿ ಕಂಡುಬರುತ್ತದೆ. (ಪಿ.ಎಸ್.)
ಮರಿಅನ್ನೆ ಕ್ರೊಕೆರ್
ಮರಿಅನ್ನೆ ಕ್ರೊಕೆರ್
ಮರಿಅನ್ನೆ ಕ್ರೊಕೆರ್(ನೀ ನಿಕೊಲ್ಸನ್ ೧೭೯೧/೨ ಅಕ್ಟೋಬರ್ ೧೮೫೪)ರವರು ಇಂಗ್ಲೀಷ್ ಜಲವರ್ಣ ವರ್ಣಚಿತ್ರಕಾರರು ಹಾಗು ಲೇಖಕರು ೧೯ನೆ ಶತಮಾನ ದವರು.ತಂದೆ ಫ಼್ರಾನ್ಸೀಸ್ ನಿಕೊಲ್ಸನ್.ಹುಟ್ಟಿದ ಊರು ಪಿಕರಿ೦ಗ್,ಯಾರ್ಕಶೈರ್.
ಜೀವನಚರಿತ್ರೆ
ಮರಿಅನ್ನೆ ಕ್ರೊಕೆರ್ರವರು ಪ್ರಸಿಧ್ದ ಜಲವರ್ಣಚಿತ್ರಕಾರರಾದ ಫ಼್ರಾನ್ಸೀಸ್ ನಿಕೊಲ್ಸನ್ ಫ಼್ರಾನ್ಸೀಸ್ ನಿಕೊಲ್ಸನ್ ಮಗಳು. ಫ಼್ರಾನ್ಸೀಸ್ ನಿಕೊಲ್ಸನ್ (೧೪ ನವೆ೦ಬರ್ ೧೭೫೩-೬ ಮಾರ್ಚ್ ೧೮೪೪)ರವರು ಬ್ರಿಟೀಷ್ ಕಲಾವಿದ.ಜಲವರ್ಣ,ಭೂದೃಶ್ಯ ಕಲಾವಿದ.ಇವರನ್ನು ನೀರು ಬಣ್ಣ ವರ್ಣಚಿತ್ರದ ತಂದೆ ಎಂದು ಕರೆಯಲಾಗುತ್ತದೆ.
ಬೆಳೆಯುತ್ತಿರುವಾಗ ಹಾಗೆ ಕೆಲವು ವರ್ಷಗಳ ನ೦ತರ ೧೮೧೮ ರಲ್ಲಿ ಆಕೆ ಮತ್ತು ಆಕೆಯ ಸಹೋದರ ಆಲ್ಫರ್ಡ್ ,ನಾಗರೀಕ ಸೇವಕರಾಗಿದ್ದ ಮತ್ತು ಪುರಾತತ್ವದ ಬಗ್ಗೆ ಆಸಕ್ತಿ ಹೊ೦ದಿದ್ದ ತೊಮಸ್ ಕ್ರೊಫ಼್ಟನ್ ಕ್ರೊಕರ್ ಅವರ ಪರಿಚಯ ಮಾಡಿಕೊ೦ಡರು.ಮೂವರು ಉತ್ತಮ ಸ್ನೇಹಿತರಾದರು .ಅವರು ಮೂರು ಜನ ಸೇರಿ ಪೂರ್ಣ ದಕ್ಷಿಣ ಐರ್ಲೆ೦ಡ್ ಸುತ್ತಾಡಿ ಒ೦ದು ಪುಸ್ತಕದ ಪ್ರಕಟಣೆಗಾಗಿ(೧೮೨೪) ವಿಷಯಗಳನ್ನು ಸ೦ಗ್ರಹಿಸಿದರು. ಆ ಪ್ರಕಟಣೆಗಾಗಿ ಮರಿಅನ್ನೆ ವಿವರವಾಗಿ ಚಿತ್ರಣಗಳನ್ನು ಬಿಡಿಸಿಕೊಟ್ಟಿದ್ದಾರೆ.ಅದಕ್ಕಾಗಿ ಅವರು ಕಷ್ಟಪಟ್ಟು ಕೆಲಸ ಮಾಡಿದರು ಅದರ ಕಾರಣದಿಂದ ಅವರಿಗೆ ಬಹಳ ಗೌರವ ಸಿಕ್ಕಿತು. ಮರಿಅನ್ನೆ ಮತ್ತು ತೊಮಸ್ ನ ಆಸಕ್ತಿ ಮತ್ತು ಪ್ರತಿಭೆಗಳು ಒ೦ದೇ ತೆರನಾಗಿದ್ದವು.ತೊಮಸ್ ನ ಸೆಲ್ಟಿಕ್ ಜಾನಪದ ಅಧ್ಯಯನಕ್ಕಾಗಿ ಆಕೆ ಅವನ ಜೊತೆಗೆ ದಕ್ಷಿಣ ಐರ್ಲೆ೦ಡ್ ಸುತ್ತಾಡಿ ಆತನಿಗೆ ಸಹಕಾರ ನೀಡಿದಳು.ಆ ಪುಸ್ತಕಕ್ಕೆ ಅವಳು ಕೊಟ್ಟ ಕೊಡುಗೆಯನ್ನು ಜನ ವ್ಯಾಪಕವಾಗಿ ಗುರುತಿಸಿದರು.೧೮೩೦ ರಲ್ಲಿ ಮರಿಅನ್ನೆ ಮತ್ತು ತೊಮಸ್ ಮದುವೆಯಾಗಿ ನ೦ತರದಲ್ಲಿ ಥಾಮಸ್ ಫ್ರಾನ್ಸಿಸ್ ದಿಲ್ಲನ್ ಕ್ರೋಕರ್ ಎ೦ಬ ಮಗುವಿಗೆ ಜನ್ಮವಿತ್ತರು.ಪತಿಯ ಮರನದ ನಂತರ ಮಗ ಪೆನಿನ್ಸುಲರ್ ಮತ್ತು ಓರಿಯಂಟಲ್ ಸ್ಟೀಮ್ ನ್ಯಾವಿಗೇಷನ್ ಕಂಪೆನಿಗಗಿ ಕಾರ್ಯನಿರ್ವಹಿಸಿದರು.ಅವರ ಕೆಲವು ಕೃತಿಗಳನ್ನು ಪರಿಷ್ಕರಿಸಿದರು ಮತ್ತು ಸಂಪಾದಿಸಿ ಅವುಗಳನ್ನು ಪ್ರಕಟಿನಸೆಧರು.
ಮರಿಅನ್ನೆ ಎರಡು ಪುಸ್ತಕಗಳ ಲೇಖಕೆ, ಬಾರ್ನೆ ಮಹೋನಿ ಮತ್ತು ಮ್ಯ ವಿಲೇಜ್ ವರ್ಸಸ್ ಅವರ್ ವಿಲೇಜ್,ಅವಳ ಗಂಡನ ಹೆಸರಿನಲ್ಲಿ ಅವಳ ವಿನಂತಿಯನ್ನು ಪ್ರಕಟಿಸಿದರು.ಅವರು ಹಲವಾರು ಭೂದೃಶ್ಯ ವರ್ಣಚಿತ್ರಗಳನ್ನು ಪ್ರದರ್ಶಿಸಿದರು.
ಆಕೆಯ ಪತಿಯ ಮರಣದ ಎರಡು ತಿಂಗಳ ನಂತರ ಅವರು ೬ ಅಕ್ಟೋಬರ್ ೧೮೫೪ ರಂದು ನಿಧನರಾದರು.
http://www.worldcat.org/identities/lccn-no2009-157558/
ವರ್ಗ:ಲೇಖಕರು
ನಕ್ಸಲೀಯ-ಮಾವೋವಾದಿ ಬಂಡಾಯ
ನಕ್ಸಲ್ ಬಂಡಾಯದ ಹಿಂಸೆಯಲ್ಲಿ ಸತ್ತವರ ವಿವರ
Insert non-formatted text here
ನೋಡಿ
ಪಶ್ಚಿಮ ಬಂಗಾಳ
ಉಲ್ಲೇಖ
ವರ್ಗ:ಕ್ರಾಂತಿಕಾರಿಗಳು ವರ್ಗ:ಭಾರತ ವರ್ಗ:ಪಶ್ಚಿಮ ಬಂಗಾಳ ವರ್ಗ:ಕಮ್ಯೂನಿಸ್ಟ್ ಪಾರ್ಟಿ ವರ್ಗ:ಬಂಡುಕೋರರು
ಸಿಫಿಲಿಸ್
ಸಿಫಿಲಿಸ್ ಒಂದು ಲೈಂಗಿಕವಾಗಿ ಹರಡುವ ಸೋಂಕು.ಟ್ರೆಪೋನೆಮ ಪಾಲಿಡೆಮ್ ಎಂಬ ಬ್ಯಾಕ್ಟೀರಿಯಂ, ಸಿಫಿಲಿಸ್ ಸೋಂಕನ್ನು ಉಂಟುಮಾಡುತ್ತದೆ. ರೋಗದ ಲಕ್ಷಣಗಳು ಅದರ ಹಂತದ ಮೇಲೆ ಅವಲಂಭಿಸಿರುತ್ತದೆ(ಪ್ರಾಥಮಿಕ,ಮಾಧ್ಯಮಿಕ,ಲೇಟೆಂಟ್,ತೃತೀಯ). ಪ್ರಾಥಮಿಕ ಹಂತದಲ್ಲಿ ಮೇಹವ್ರಣ (ಸ್ಥಿರವಾದ,ನೋವುರಹಿತ,ನವೆ ಇಲ್ಲದ ಮತ್ತು ಚರ್ಮದ ಹುಣ್ಣು)ಒದಗಿಸುತ್ತದೆ.ಮಾಧ್ಯಮಿಕ ಸಿಫಿಲಿಸ್‌ನಲ್ಲಿ ಅಡಿಭಾಗದಲ್ಲಿ ಮತ್ತು ಅಂಗೈಯಲ್ಲಿ ತುರಿಕೆಯುಂಟಾಗುತ್ತದೆ.ಕೆಲವೊಮ್ಮೆ ಜನನದ್ವಾರದಲ್ಲಿ ಮತ್ತು ಬಾಯಿ ಭಾಗದಲ್ಲಿ ಹುಣ್ಣು ಉಂಟಾಗುತ್ತದೆ.ವರ್ಷಾನುಗಟ್ಟಳೆ ದೇಹದಲ್ಲಿ ಉಳಿಯುವ ಸಿಫಿಲಿಸ್‌ನ ಲೇಟೆಂಟ್ ಹಂತದಲ್ಲಿ ಯಾವುದೇ ಲಕ್ಷಣಗಳು ಕಂಡುಬರುವುದಿಲ್ಲ.ತೃತೀಯ ಹಂತದಲ್ಲಿ ಮೃದುವಾದ ಕ್ಯಾನ್ಸರಸ್ ಅಲ್ಲದ ಬೆಳವಣಿಗೆಗಳು,ನರವೈಜ್ಞಾನಿಕ ಮತ್ತು ಹೃದಯಕ್ಕೆ ಸಂಬಂಧಿತ ಲಕ್ಷಣಗಳು ಕಂಡು ಬರುತ್ತವೆ.ಸಿಫಿಲಿಸ್ ರೋಗವನ್ನು "ದ ಗ್ರೇಟ್ ಇಮಿಟೇಟರ್"ಎಂದು ಕರೆಯಲಾಗುತ್ತದೆ.ಏಕೆಂದರೆ ಸದರಿ ರೋಗವು,ವಿವಿಧ ರೋಗಗಳ ಲಕ್ಷಣಗಳನ್ನು ದೇಹದಲ್ಲಿ ಉಂಟುಮಾಡುತ್ತದೆ.ಸಿಫಿಲಿಸ್ ಸಾಮಾನ್ಯವಾಗಿ ಲೈಂಗಿಕ ಚಟುವಟಿಕೆ ಮೂಲಕ ಹರಡುತ್ತದೆ. ತಾಯಿಯಿಂದ ಮಗುವಿಗೆ ಗರ್ಭಧಾರಣೆಯ ಕಾಲದಲ್ಲಿ ಅಥವಾ ಜನ್ಮ ನೀಡುವ ಸಮಯದಲ್ಲಿ ಹರಡಿದಾಗ,ಜನ್ಮಜಾತ ಸಿಫಿಲಿಸ್ ಎಂದು ಕರೆಯಲಾಗುತ್ತದೆ.ಟ್ರೆಪೋನೆಮ ಪಾಲಿಡೆಮ್‌ನ ಉಪವರ್ಗಗಳು ಉಂಟುಮಾಡುವ ಹಲವಾರು ರೋಗಗಳಲ್ಲಿ ಯಾಲ್ಸ್ ,ಪಿಂಟ ಮುತ್ತು ಬಿಜೆಲ್ ಸೇರುತ್ತವೆ. ರಕ್ತ ಪರೀಕ್ಷೆಯ ಮೂಲಕ ರೋಗದ ನಿರ್ಣಯವನ್ನು ಮಾಡಲಾಗುತ್ತದೆ.ಬ್ಯಾಕ್ಟೀರಿಯಾದ ಪತ್ತೆದಾರಿಯನ್ನು ಡಾರ್ಕ್ ಫೀಲ್ಡ್ ಮೈಕ್ರೋಸ್ಕೋಪಿಯ ಮೂಲಕ ಮಾಡಬಹುದು.ಗರ್ಭಿಣಿಯರು ಸದರಿ ರೋಗದ ಪರೀಕ್ಷೆಯನ್ನು ಒಳಗೊಳ್ಳಬೇಕೆಂದು ರೋಗ ನಿಯಂತ್ರಣ ಕೇಂದ್ರ ಶಿಫಾರಸ್ಸು ಮಾಡುತ್ತದೆ.ಸಿಫಿಲಿಸ್ ರೋಗದ ಅಪಾಯವನ್ನು ಲೇಟೆಕ್ಸ್ ಕಾಂಡೊಮ್‌ನ ಬಳಕೆ ಮಾಡುವುದರ ಮೂಲಕ ಮತ್ತು ಅಥವಾ ಲೈಂಗಿಕ ಚಟುವಟಿಕೆಯಿಂದ ದೂರವಿರುವುದರ ಮೂಲಕ ಕಡಿಮೆ ಮಾಡಬಹುದು.ಸದರಿ ರೋಗಕ್ಕೆ ಪ್ರತಿಜೀವಕಗಳ ಬಳಕೆಯಿಂದ ಪರಿಣಾಮಕಾರಿಯಾಗಿ ಚಿಕಿತ್ಸೆ ನೀಡಬಹುದು.ಅನೇಕ ಸಂದರ್ಭಗಳಲ್ಲಿ ಹೆಚ್ಚಿನ ಆದ್ಯತೆವುಳ್ಳ ಬೆನ್ಸತೈನ್ ಪೆನ್ಸಿಲಿನ್ ಜಿ ಎಂಬ ಪ್ರತಿಜೀವಕವನ್ನು ಸ್ನಾಯುವಿಗೆ ಚುಚ್ಚುಮದ್ದಾಗಿ ನೀಡಲಾಗುತ್ತದೆ. ಪೆನ್ಸಿಲಿನ್ ಗೆ ಅಲರ್ಜಿ ಹೊಂದಿರುವ ಜನರು, ಡಾಕ್ಸಿಸೈಕ್ಲಿನ್ ಅಥವಾ ಟೆಟ್ರಾಸೈಕ್ಲಿನ್ ಅನ್ನು ತೆಗೆದುಕೊಳ್ಳಬಹುದು.ಚಿಕಿತ್ಸೆಯ ಸಮಯದಲ್ಲಿ ಜನರಿಗೆ ಜ್ವರ, ತಲೆನೋವು, ಮತ್ತು ಸ್ನಾಯು ನೋವು ಉಂಟಾಗುತ್ತದೆ.ಇದು ಸಾಮಾನ್ಯವಾಗಿ ಎಲ್ಲರಲ್ಲೂ ಕಂಡುಬರುತ್ತದೆ.ಸಿಫಿಲಿಸ್ ಸೋಂಕಿಗೆ ಸಂಬಂಧಿಸಿದಂತೆ ೨೦೧೨ರಲ್ಲಿ ಆರು ದಶಲಕ್ಷ ಹೊಸ ಪ್ರಕರಣಗಳು ವಯಸ್ಕರಲ್ಲಿ ಕಂಡುಬಂದಿತ್ತು.೨೦೧೦ರಲ್ಲಿ ಸಿಫಿಲಿಸ್ ಸೋಂಕಿನಿಂದ ೧೧೩,೦೦೦ ಜನರು ಸಾವನ್ನಪ್ಪಿದರು.೧೯೪೦ರ ದಶಕದಲ್ಲಿ ಪೆನ್ಸಿಲಿನ್ ಲಭ್ಯತೆಯಿಂದ ಸಿಫಿಲಿಸ್ ರೋಗದಿಂದ ಸಾವು ಕಡಿಮೆಯಾಯಿತು.ಆದರೆ ಹಲವಾರು ಕಾರಣಗಳಿಂದ ಸದರಿ ರೋಗ ಹೆಚ್ಚಾಗಲು ಪ್ರಾರಂಭಿಸಿತು.ಅವುಗಳಲ್ಲಿ ಸ್ವಚ್ಛಂದ ಸಂಭೋಗ,ವೇಶ್ಯಾವೃತ್ತಿ,ಕಾಂಡೊಮ್ ನ ಬಳಕೆ ಮಾಡದೆ ಇರುವುದು,ಅಸುರಕ್ಷಿತ ಲೈಂಗಿಕ ಚಟುವಟಿಕೆಗಳು,ಪುರುಷರ ನಡುವಿನ ಲೈಂಗಿಕ ಚಟುವಟಿಕೆಗಳು ಹಲವಾರು ಕಾರಣಗಳಾಗಿವೆ.೨೦೧೫ರಲ್ಲಿ ತಾಯಿಯಿಂದ ಮಗುವಿಗೆ ಉಂಟಾಗುವ ಸಿಫಿಲಿಸ್ ಸೋಂಕಿನ ಹರಡುವಿಕೆಯನ್ನು ತೆಗೆದುಹಾಕುವ ಮೊದಲ ದೇಶವಾಗಿ ಕ್ಯೂಬಾ ಹೆಸರುಮಾಡಿತು.
ಪ್ರಾಥಮಿಕ ಸಿಫಿಲಿಸ್
thumb|ಪ್ರಾಥಮಿಕ ಹಂತದಲ್ಲಿ, ಪುರುಷರಲ್ಲಿ ಕಾಣುವ ಒಂದು ಲಕ್ಷಣ ಪ್ರಾಥಮಿಕ ಸಿಫಿಲಿಸ್ ನೇರ ಲೈಂಗಿಕ ಚಟುವಟಿಕೆಯ ಮೂಲಕ ಸಂಗಾತಿಯ ಸೋಂಕಿತ ಗಾಯಗಳಿಂದ ಹರಡುತ್ತದೆ. ಆರಂಭಿಕ ಮಾನ್ಯತೆಯ ೩ ರಿಂದ ೯೦ ದಿನಗಳೊಳಗೆ ಸಂಪರ್ಕ ಕೇಂದ್ರದಲ್ಲಿ ಮೇಹವ್ರಣ ಎಂಬ ಒಂದು ಚರ್ಮವ್ರಣ ಕಾಣಿಸಿಕೊಳ್ಳುತ್ತದೆ.ದೃಢವಾದ,ನೋವು ರಹಿತ,ನವೆ ಉಂಟುಮಾಡದ ಚರ್ಮದ ಹುಣ್ಣೇ ಮೇಹವ್ರಣ. ಪ್ರಾಥಮಿಕ ಹಂತದಲ್ಲಿ ಉಂಟಾಗುವ ಹುಣ್ಣುಗಳು ಯಾವುದೇ ರೂಪವನ್ನಾದರೂ ತೆಗೆದುಕೊಳ್ಳಬಹುದು.ಶಾಸ್ತ್ರೀಯ ರೂಪದಲ್ಲಿ ಮೇಹವ್ರಣವು ಮ್ಯಾಕ್ಯೂಲ್‌ನಿಂದ ದ ಪ್ಯಾಪ್ಯೂಲ್‌ಗೆ ವಿಕಸನಗೊಂಡು ಕುನೆಗೆ ಅಲ್ಸರ್ ಆಗಿ ರೂಪಗೊಳ್ಳುತ್ತದೆ.ಕೆಲವೊಮ್ಮೆ ಹಲವಾರು ಗಾಯಗಳು ಕಂಡುಬರುತ್ತವೆ.ಗಾಯಗಳು ನೋವಿನಿಂದ ಕೂಡಿದ್ದು ಅಥವ ನೋವು ರಹಿತವಾಗಿರಬಹುದು(೩೦%).ಜನನಾಂಗಗಳನ್ನು ಹೊರತುಪಡಿಸಿ ಇತರೆ ಸ್ಥಳಗಳಲ್ಲಿಯು ಸಹ ಹುಣ್ಣುಗಳು ಉಂಟಾಗಬಹುದು(೨%-೭%).ಪ್ರಾಥಮಿಕ ಸಿಫಿಲಿಸ್‌ನ ಲಕ್ಷಣಗಳು ಮಹಿಳೆಯರಲ್ಲಿ ಸಾಮಾನ್ಯವಾಗಿ ಗರ್ಭಕಂಠದಲ್ಲಿ (೪೪%),ಸಲಿಂಗಕಾಮಿ ಪುರುಷರಲ್ಲಿ ಶಿಶ್ನ ಭಾಗದಲ್ಲಿ(೯೯%)ಕಂಡುಬರುತ್ತದೆ.ಮೇಹವ್ರಣ ಉಂಟಾದ ಸುಮಾರು ೧೦ ದಿನಗಳ ನಂತರ ಸೋಂಕಿನ ಪ್ರದೇಶದಲ್ಲಿ ದುಗ್ಧರಸ ಗ್ರಂಥಿ ಹಿಗ್ಗುವಿಕೆ ಪ್ರಾರಂಭವಾಗುತ್ತದೆ.ಚಿಕಿತ್ಸೆ ಇಲ್ಲದೆ ಮೂರರಿಂದ ಆರು ವಾರಗಳ ತನಕ ಹುಣ್ಣು ದೇಹದಲ್ಲಿದ್ದು ಮುಂದುವರಿಯಬಹುದು.
ಮಾಧ್ಯಮಿಕ ಸಿಫಿಲಿಸ್
thumb|ಮಾಧ್ಯಮಿಕ ಸಿಫಿಲಿಸ್ ನಲ್ಲಿ ಕಾಣುವ ಒಂದು ಲಕ್ಷಣ ಪ್ರಾಥಮಿಕ ಸೋಂಕು ಉಂಟಾದ ನಾಲ್ಕರಿಂದ ಹತ್ತು ವಾರಗಳೊಳಗೆ ಮಾಧ್ಯಮಿಕ ಸಿಫಿಲಿಸ್ ಸಂಭವಿಸುತ್ತದೆ.ಮಾಧ್ಯಮಿಕ ಸಿಫಿಲಿಸ್‌ನ ಲಕ್ಷಣಗಳು ಲೋಳೆಯ ಪೊರೆ,ಚರ್ಮ,ದುಗ್ಧರಸ ಗ್ರಂಥಿಗಳಲ್ಲಿ ಆಗುವ ಬದಲಾವಣೆಗಳಲ್ಲಿ ವ್ಯಕ್ತವಾಗುತ್ತದೆ.ಕಾಂಡದ ಭಾಗ,ಕೈಕಾಲುಗಳು,ಹಸ್ತ ಮತ್ತು ಅಡಿಭಾಗದಲ್ಲಿ ಸಮ್ಮಿತೀಯ,ಕೆಂಪು ಗುಲಾಬಿ ಬಣ್ಣದ, ನವೆ ಉಂಟುಮಾಡದ ಗಾಯಗಳು ಕಾಣುತ್ತವೆ.ಈ ಗಾಯಗಳು ದೊಡ್ಡದಾದ ಬಿಳಿಯ, ನರಹುಲಿಯ ಆಕಾರವನ್ನು ಹೊಂದುತ್ತದೆ.ಇದನ್ನು ಕೊಂಡೈಲೋಮ ಲೇಟಮ್ ಎಂದು ಕರೆಯುತ್ತಾರೆ.ಸಾಂಕ್ರಾಮಿಕವಾಗಿರುವ ಈ ಗಾಯಗಳು ಬ್ಯಾಕ್ಟೀರಿಯಾಗಳಿಗೆ ಆಶ್ರಯವನ್ನು ನೀಡುತ್ತವೆ.ಸಿಫಿಲಿಸ್‌ನ ಮಾಧ್ಯಮಿಕ ಹಂತದ ಇತರೆ ಲಕ್ಷಣಗಳು ಜ್ವರ, ಗಂಟಲು ನೋವು, ದೇಹಾಲಸ್ಯ,ತೂಕ ಕಳೆದುಕೊಳ್ಳುವುದು,ಕೂದಲು ಉದುರುವಿಕೆ,ಮತ್ತು ತಲೆನೋವು.ಯಕೃತ್ತಿನ ಉರಿಯೂತ,ಮೂತ್ರಪಿಂಡ ರೋಗ,ಜಂಟಿ ಉರಿಯೂತ,ಆಪ್ಟಿಕ್ ನರಗಳ ಉರಿಯೂತ,ಪೆರಿಯಾಸ್ಟಿಸಿಸ್,ಯುವೆಯ್ಟಿಸ್ ಮತ್ತು ತೆರಪಿನ ಕೆರಟೈಟಿಸ್,ಈ ಹಂತದ ಅಪರೂಪದ ಅಭಿವ್ಯಕ್ತಿಗಳು.ತೀವ್ರತರ ಲಕ್ಷಣಗಳು ಸುಮಾರು ಮೂರರಿಂದ ಆರು ವಾರಗಳೊಳಗೆ ಪರಿಹಾರವಾಗುತ್ತದೆ.ಮಾಧ್ಯಮಿಕ ಸಿಫಿಲಿಸ್ನಿಂದ ಬಳಲುತ್ತಿರುವ ಜನರು(೪೦%-೮೫% ಮಹಿಳೆಯರು,೨೦%-೬೫% ಪುರುಷರು),ತಮಗೆ ಉಂಟಾದ ಮೇಹವ್ರಣದ ವರದಿಯನ್ನು ನೀಡುವುದಿಲ್ಲ.
ಲೇಟೆಂಟ್ ಹಂತ
ಸೀರಮ್ ಶಾಸ್ತ್ರೀಯ ಪರೀಕ್ಷೆಗಳ ಪುರಾವೆಗಳಿದ್ದರೂ,ಸಿಫಿಲಿಸ್ನ ಲೇಟೆಂಟ್ ಹಂತದ ಲಕ್ಷಣಗಳು ಕಾಣುವುದಿಲ್ಲ.ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಸಿಫಿಲಿಸ್ನ ಲೇಟೆಂಟ್ ಹಂತವನ್ನು ಎರಡು ವಿಧವಾಗಿ ವಿಂಗಡಿಸುತ್ತಾರೆ .ಮುಂಚಿತ ಲೇಟೆಂಟ್ ಹಂತ (ಮಾಧ್ಯಮಿಕ ಸಿಫಿಲಿಸ್ ಸೋಂಕು ಹರಡಿ ಒಂದು ವರ್ಷದೊಳಗಿನ ಕಾಲ)ಮತ್ತು ಕೊನೆಯ ಲೇಟೆಂಟ್ ಹಂತ(ಮಾಧ್ಯಮಿಕ ಸಿಫಿಲಿಸ್ ಸೋಂಕು ಹರಡಿ ಒಂದು ವರ್ಷಕ್ಕಿಂತ ಹೆಚ್ಚು ಕಾಲವಾಗಿರುವ ಹಂತ).ಮುಂಚಿತ ಲೇಟೆಂಟ್ ಹಂತದಲ್ಲಿ ರೋಗ ಲಕ್ಷಣಗಳ ಮರುಕಳಿಕೆಯಾಗುತ್ತದೆ.ಕೊನೆಯ ಲೇಟೆಂಟ್ ಹಂತದಲ್ಲಿ ಯಾವುದೇ ರೋಗಲಕ್ಷಣಗಳು ಕಾಣುವುದಿಲ್ಲ ಮತ್ತು ಮುಂಚಿತ ಲೇಟೆಂಟ್ ಹಂತದಷ್ಟು ಸಾಂಕ್ರಾಮಿಕವಲ್ಲ.
ತೃತಿಯ ಸಿಫಿಲಿಸ್
ಸೋಂಕು ಹರಡಿ ಸುಮಾರು ಮೂರರಿಂದ ಹದಿನೈದು ವರ್ಷಗಳ ನಂತರ ತೃತೀಯ ಸಿಫಿಲಿಸ್ ಹಂತ ಸಂಭವಿಸುತ್ತದೆ.ತೃತಿಯ ಸಿಫಿಲಿಸ್ ಹಂತವನ್ನು ಮೂರು ವಿಧವಾಗಿ ವಿಂಗಡಿಸಬಹುದು.ಗ್ಯುಮಾಟಸ್ ಸಿಫಿಲಿಸ್,ನ್ಯೂರೋಸಿಫಿಲಿಸ್ ಮತ್ತು ಕಾರ್ಡಿಯೋವಾಸ್ಕುಲಾರ್ ಸಿಫಿಲಿಸ್.ಲೇಟೆಂಟ್ ಹಂತದಿಂದ ಬಳಲುತ್ತಿರುವ ಒಂದರಲ್ಲಿ ಮೂರು ಭಾಗದಷ್ಟು ಜನರು ತೃತೀಯ ಹಂತವನ್ನು ಪ್ರವೇಶಿಸುತ್ತಾರೆ.ತೃತಿಯ ಹಂತವನ್ನು ತಲುಪಿರುವ ಜನರು ಸೋಂಕನ್ನು ಹರಡಲಾರರು.ದೇಹದಲ್ಲಿ ,ಸೋಂಕು ಹರಡಿ ಸುಮಾರು ಒಂದರಿಂದ ನಲವತ್ತಾರು ವರ್ಷಗಳ ನಂತರ ಗ್ಯುಮಾಟಸ್ ಸಿಫಿಲಿಸ್ ಅಥವಾ ಸೌಮ್ಯ(ಬೆನೈನ್) ಸಿಫಿಲಿಸ್ ಸಂಭವಿಸುತ್ತದೆ.ಈ ಹಂತದಲ್ಲಿ ದೀರ್ಘಕಾಲದ ಗ್ಯುಮ್ಮಾಸ್, ದೇಹದ ಮೇಲೆ ತೋರಲು ಪ್ರಾರಂಭಿಸುತ್ತದೆ.ಇದು ಸಾಮಾನ್ಯವಾಗಿ ದೇಹದ ಚರ್ಮ,ಮೂಳೆ ಮತ್ತು ಯಕೃತ್ತಿನ ಭಾಗಕ್ಕೆ ಹಾನಿ ಉಂಟುಮಾಡುತ್ತದೆ.ನ್ಯೂರೋಸಿಫಿಲಿಸ್ ಕೇಂದ್ರ ನರಮಂಡಲದ ಮೇಲೆ ಪರಿಣಾಮ ಬೀರುತ್ತದೆ.ಈ ಹಂತದಲ್ಲಿ ರೋಗವು,ಮುಂಚಿತವಾಗಿ ಸಿಫಿಲಿಟಿಕ್ ಮೆನಿಂಜೈಟಿಸ್‌ನ ರೂಪದಲ್ಲಿ ಅಥವಾ ನಿಧಾನವಾಗಿ ಮೆನಿಂಜೋವಾಸ್ಕುಲಾರ್ ಸಿಫಿಲಿಸ್ ರೂಪದಲ್ಲಿ ಸಂಭವಿಸುತ್ತದೆ.ನ್ಯೂರೋಸಿಫಿಲಿಸ್‌ನ ಕೊನೆಯ ಹಂತವು ಸೋಂಕು ಹರಡಿ ೪-೨೫ ವರ್ಷಗಳೊಳಗೆ ಸಂಭವಿಸುತ್ತದೆ.ಕಾರ್ಡಿಯೋವಾಸ್ಕುಲಾರ್ ಸಿಫಿಲಿಸ್,ಸೋಂಕು ಹರಡಿ ಸುಮಾರು ಹತ್ತರಿಂದ ಮೂವತ್ತು ವರ್ಷದೊಳಗೆ ಉಂಟಾಗುತ್ತದೆ.
ಜನ್ಮಜಾತ ಸಿಫಿಲಿಸ್
ಗರ್ಭಧಾರಣೆಯ ಸಮಯದಲ್ಲಿ ಅಥವಾ ಜನ್ಮ ನೀಡುವ ಸಮಯದಲ್ಲಿ ಮಗುವಿಗೆ ಸಂಭವಿಸುವ ಸಿಫಿಲಿಸ್ಸನ್ನು ಜನ್ಮಜಾತ ಸಿಫಿಲಿಸ್ ಎಂದು ಕರೆಯಲಾಗುತ್ತದೆ.ಸಿಫಿಲಿಸ್ ಹೊಂದಿರುವ ಎಷ್ಟೋ ಶಿಶುಗಳು ತಮ್ಮ ಜನ್ಮದ ಸಮಯದಲ್ಲಿ ಯಾವುದೇ ಲಕ್ಷಣವನ್ನು ತೋರುವುದಿಲ್ಲ.ಮೊದಲ ಒಂದೆರಡು ವರ್ಷಗಳಲ್ಲಿ ಯಕೃತ್ತು ಮತ್ತು ಗುಲ್ಮದ ಹಿಗ್ಗುವಿಕೆ (೭೦%), ಗುಳ್ಳೆಗಳು (೭0%), ಜ್ವರ (೪0%),ನ್ಯೂರೋಸಿಫಿಲಿಸ್ (೨0%), ಮತ್ತು ಶ್ವಾಸಕೋಶದ ಉರಿಯೂತ ಮುಂತಾದ ಲಕ್ಷಣಗಳು ಕಂಡುಬರುತ್ತದೆ.ಮುಂಚಿತ ಹಂತದಲ್ಲಿ ಚಿಕಿತ್ಸೆ ಮಾಡದಿದ್ದರೆ,ಜನ್ಮಜಾತ ಸಿಫಿಲಿಸ್ನ ಕೊನೆಯ ಹಂತ ಸಂಭವಿಸುತ್ತದೆ.ತಡಿ ಮೂಗು ವಿರೂಪ,ಕತ್ತಿ ಮೊಣಕಾಲ,ಅಥವಾ ಕ್ಲಟ್ಟನ್ ನ ಕೀಲುಗಳು ಇದರ ಲಕ್ಷಣಗಳು.
ಬ್ಯಾಕ್ಟೀರಿಯಾ ಅಧ್ಯಯನ
ಟ್ರೆಪೋನೆಮ ಪಾಲಿಡೆಮ್,ಒಂದು ಸುರುಳಿಯ ಆಕಾರದ, ಹೆಚ್ಚು ಚಲನಶೀಲತೆಯನ್ನು ಹೊಂದಿರುವ ಗ್ರಾಮ್ ನೆಗೆಟಿವ್ ಬ್ಯಾಕ್ಟೀರಿಯಾ.ಟ್ರೆಪೋನೆಮ ಪಾಲಿಡೆಮ್‌ನ ಉಪವರ್ಗಗಳಿಂದ ಉಂಟಾಗುವ ಮೂರು ರೋಗಗಳು:ಯಾಸ್,ಪಿಂಟ,ಮತ್ತು ಬೆಜೆಲ್.ಇವುಗಳು ನರವೈಜ್ಞಾನಿಕ ಕಾಯಿಲೆಯನ್ನು ಉಂಟುಮಾಡುವುದಿಲ್ಲ. ಪಾಲಿಡೆಮ್‌ನ ಉಪವರ್ಗಗಳಿಗೆ ಮಾನವನೇ ಏಕೈಕ ನೈಸರ್ಗಿಕ ಜೀವಸಲೆ.ಇತರೆ ಜೀವಿಯ ದೇಹವನ್ನು ಬಿಟ್ಟು ಒಂದಕ್ಕಿಂತ ಹೆಚ್ಚು ದಿನ ಬದುಕಲು ಇವುಗಳಿಗೆ ಕಷ್ಟಕರವಾಗುತ್ತದೆ. ಏಕೆಂದರೆ ಇದರಲ್ಲಿರುವ ಜೀನೋಮ್,ಅಗತ್ಯ ಪೌಷ್ಟಿಕಾಂಶಗಳ ಚಯಾಪಚಯ ಕ್ರಿಯೆಯ ಮಾರ್ಗವನ್ನು ಎನ್ಕೋಡ್ ಮಾಡಲು ವಿಫಲವಾಗುತ್ತದೆ.
ಪ್ರಸರಣ
ಸಿಫಿಲಿಸ್ ಪ್ರಾಥಮಿಕವಾಗಿ ಲೈಂಗಿಕ ಸಂಪರ್ಕದಿಂದ ಅಥವಾ ತಾಯಿಯಿಂದ ತನ್ನ ಭ್ರೂಣಕ್ಕೆ ಗರ್ಭಾವಸ್ಥೆಯಲ್ಲಿ ಹರಡುತ್ತದೆ.ಸ್ಪೈರೋಚಿಟೆ ಎಂಬ ಬ್ಯಾಕ್ಟೀರಿಯಾಗೆ ಮ್ಯೂಕಸ್ ಪೊರೆಗಳ ಮುಖಾಂತರ ಹೋಗುವ ಅಥವಾ ತೂರುವ ಸಾಮರ್ಥ್ಯವಿದೆ.ಆದುದರಿಂದ ಗಾಯದ ಭಾಗಕ್ಕೆ ಮುತ್ತು ನೀಡುವ ಮೂಲಕ ಸಹ ಸಿಫಿಲಿಸ್ ಹರಡುತ್ತದೆ.ಪ್ರಾಥಮಿಕ ಮತ್ತು ಮಾಧ್ಯಮಿಕ ಸಿಫಿಲಿಸ್‌ನಿಂದ ಬಳಲುತ್ತಿರುವ ೩೦%-೬೦%ನಷ್ಟು ಜನರಿಗೆ ಸಿಫಿಲಿಸ್ ರೋಗ ಸಂಭವಿಸುತ್ತದೆ. ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ದಾಖಲಾಗಿರುವ ೬೦% ರಷ್ಟು ಪ್ರಕರಣಗಳಲ್ಲಿ ಪುರುಷರ ನಡುವಿನ ಲೈಂಗಿಕ ಚಟುವಟಿಕೆಯಿಂದ ಸಿಫಿಲಿಸ್ ರೋಗ ಸಂಭವಿಸುತ್ತದೆ ಎಂದು ತಿಳಿದುಬಂದಿದೆ.ಸಿಫಿಲಿಸ್ ರೋಗವು ರಕ್ತದ ಉತ್ಪನ್ನಗಳಿಂದ ಸಹ ಹರಡುತ್ತದೆ.ಆದರೆ ರಕ್ತ ಪರೀಕ್ಷೆ ನಡೆಯುವುದರಿಂದ ಅಪಾಯ ಕಡಿಮೆಯಾಗಲಿದೆ.ಸೂಜಿಗಳನ್ನು ಹಂಚಿಕೊಳ್ಳುವುದರಿಂದ ಸಂಭವಿಸುವ ಅಪಾಯ ಕಡಿಮೆಯಾಗಿದೆ.
ರೋಗನಿರ್ಣಯ
ಸಿಫಿಲಿಸ್ಸನ್ನು ಆರಂಭಿಕ ಹಂತದಲ್ಲಿ ಪ್ರಾಯೋಗಿಕವಾಗಿ ನಿವಾರಿಸಲು ಕಷ್ಟಕರವಾಗುತ್ತದೆ.ದೃಢೀಕರಣವನ್ನು ರಕ್ತ ಪರೀಕ್ಷೆಗಳ ಮೂಲಕ ಅಥವಾ ನೇರ ದೃಶ್ಯ ತಪಾಸಣೆಯನ್ನು ಸೂಕ್ಷ್ಮದರ್ಶಕ ಮೂಲಕ ಮಾಡಲಾಗುತ್ತದೆ. ರಕ್ತ ಪರೀಕ್ಷೆಗಳನ್ನು ನಿರ್ವಹಿಸಲು ಸುಲಭವಾಗಿರುವುದಿಂದ ಸಾಮಾನ್ಯವಾಗಿ ಈ ವಿಧಾನವನ್ನು ಬಳಸಲಾಗುತ್ತದೆ.ರೋಗನಿರ್ಣಯ ಪರೀಕ್ಷೆಗಳು ರೋಗದ ಹಂತಗಳ ನಡುವಿನ ವ್ಯತ್ಯಾಸವನ್ನು ನೀಡುವುದಿಲ್ಲ.
ರಕ್ತ ಪರೀಕ್ಷೆಗಳು
ರಕ್ತ ಪರೀಕ್ಷೆಗಳನ್ನು ಟ್ರೆಪೊನಮಲ್ ಮತ್ತು ಟ್ರೆಪೊನೆಮಲ್ ಅಲ್ಲದ ಪರೀಕ್ಷೆಗಳಾಗಿ ವಿಂಗಡಿಸಲಾಗಿದೆ. ಟ್ರೆಪೊನೆಮಲ್ ಪರೀಕ್ಷೆಗಳನ್ನು ಆರಂಭದ ಹಂತದಲ್ಲಿ ಮತ್ತು ಗುಹ್ಯ ರೋಗ ಸಂಶೋಧನಾ ಪ್ರಯೋಗಾಲಯದ ಪರೀಕ್ಷೆಗಳಲ್ಲಿ ಬಳಸುತ್ತಾರೆ.ಕೆಲವೊಮ್ಮೆ ವೈರಲ್ ಸೋಂಕುಗಳ ವಿಷಯದಲ್ಲಿ ಸುಳ್ಳು ಫಲಿತಾಂಶಗಳು ಕಂಡುಬರುತ್ತವೆ.ಲಿಂಫೋಮಾ, ಕ್ಷಯ, ಮಲೇರಿಯಾ ರೋಗಗಳು ಮತ್ತು ಗರ್ಭಧಾರಣೆ ವಿಷಯದ ಪರೀಕ್ಷೆಯಲ್ಲಿ ಸುಳ್ಳು ಧನಾತ್ಮಕಗಳ ಫಲಿತಾಂಶಗಳು ಹೊರಬಂದಿರುವ ಸಂದರ್ಭಗಳಿವೆ.ಟ್ರೆಪೊನೆಮಲ್ ಅಲ್ಲದ ಪರೀಕ್ಷೆಗಳಿಂದ ಸುಳ್ಳು ಧನಾತ್ಮಕಗಳು ತಿಳಿದುಬರುವುದರಿಂದ ಟ್ರೆಪೊನೆಮಲ್ ಪರೀಕ್ಷೆಗಳನ್ನು ಕೈಗೊಳ್ಳಬಾರದು.ಟ್ರೆಪೊನೆಮಲ್‌ನ ಪ್ರತಿಕಾಯ ಪರೀಕ್ಷೆಗಳು ಸಾಮಾನ್ಯವಾಗಿ  ಸೋಂಕಿನ ಆರಂಭಿಕ ಹಂತದ ನಂತರ ಎರಡರಿಂದ ಐದು ವಾರಗಳೊಳಗೆ ಧನಾತ್ಮಕ ಎಂದು ತಿಳಿದುಬರುತ್ತದೆ.ಮಿದುಳುಬಳ್ಳಿಯ ದ್ರವದಲ್ಲಿನ ಹೆಚ್ಚು ರಕ್ತ ಕಣ (ಪ್ರಮುಖವಾಗಿ ಲಿಂಫೋಸೈಟ್ಸ್) ಮತ್ತು ಹೆಚ್ಚಿನ ಪ್ರೋಟೀನ್ ಮಟ್ಟವನ್ನು ಕಂಡುಹಿಡಿಯುವ ಮೂಲಕ ನ್ಯೂರೊಸಿಫಿಲಿಸ್ ಅನ್ನು ನಿರ್ಣಯಿಸಲಾಗುತ್ತದೆ.
ನೇರ ಪರೀಕ್ಷೆ
ಮೇಹವ್ರಣದಿಂದ ಲಭ್ಯವಾಗಿರುವ ಸೀರಮ್‍ನ ದ್ರವವನ್ನು ಡಾರ್ಕ್ ಗ್ರೌಂಡ್ ಮೈಕ್ರೋಸ್ಕೋಪಿ ಎಂಬ ಪರೀಕ್ಷೆಯ ಮೂಲಕ ರೋಗನಿರ್ಣಯವನ್ನು ತಕ್ಷಣವೇ ಮಾಡಬಹುದು.ಆಸ್ಪತ್ರೆಗಳಲ್ಲಿ ಉಪಕರಣಗಳು ಅಥವಾ ಅನುಭವವಿರುವ ಸಿಬ್ಬಂದಿ ಕೆಲವೊಮ್ಮೆ ಲಭ್ಯವಿರುವುದಿಲ್ಲ.ಈ ಪರೀಕ್ಷೆಯನ್ನು ಸೀರಮ್‍ನ ಮಾದರಿ ದೊರೆತ ಹತ್ತು ನಿಮಿಷದೊಳಗೆ ಮಾಡಬೇಕು.ಈ ಪರೀಕ್ಷೆಯಿಂದ ೮೦%ರಷ್ಟು ಸೂಕ್ಷ್ಮತೆ ದೊರಕುತ್ತದೆ. ಮೇಹವ್ರಣದಿಂದ ತೆಗೆದಿರುವ ಮಾದರಿಯನ್ನು ಬಳಸಿ ಮತ್ತೆರಡು ಪರೀಕ್ಷೆಗಳನ್ನು ನಡೆಸಬಹುದು:ನೇರ ಪ್ರತಿದೀಪಕ ಪ್ರತಿಕಾಯ ಪರೀಕ್ಷೆ ಮತ್ತು ನ್ಯೂಕ್ಲಿಯಿಕ್ ಆಮ್ಲ ವರ್ಧನೆ ಪರೀಕ್ಷೆ.ನೇರ ಪ್ರತಿದೀಪಕ ಪರೀಕ್ಷೆಯಲ್ಲಿ ಫ್ಲೋರೆಸೀನ್‍ನ ಟ್ಯಾಗ್‍ಗಳನ್ನು ಹೊಂದಿರುವ ಪ್ರತಿಕಾಯಗಳು ನಿರ್ದಿಷ್ಟ ಸಿಫಿಲಿಸ್ ಪ್ರೋಟೀನ್‍ಗಳಿಗೆ ಅಂಟಿಕೊಳ್ಳುತ್ತವೆ.ನ್ಯೂಕ್ಲಿಯಿಕ್ ಆಮ್ಲ ವರ್ಧನೆ ಪರೀಕ್ಷೆಯಲ್ಲಿ ನಿರ್ದಿಷ್ಟ ಸಿಫಿಲಿಸ್ ಜೀನ್ಗಳ ಇರುವಿಕೆಯನ್ನು ಕಂಡುಹಿಡಿಯಲು ಪಾಲಿಮರೇಸ್ ಸರಣಿ ಪ್ರತಿಕ್ರಿಯೆ ತಂತ್ರಗಳನ್ನು ಉಪಯೋಗಿಸಲಾಗುತ್ತದೆ.ಈ ಪರೀಕ್ಷೆಗಳು ಸಮಯ ಸೂಕ್ಷ್ಮವಲ್ಲ,ಏಕೆಂದರೆ ಈ ಪರೀಕ್ಷೆಯಲ್ಲಿ ಬ್ಯಾಕ್ಟೀರಿಯಾದ ಬಳಕೆ ಮಾಡುವುದಿಲ್ಲ.
ಲಸಿಕೆ
೨೦೧೦ನೇ ವರೆಗೂ ಸಿಫಿಲಿಸ್ ವಿರುದ್ಧ ಯಾವುದೇ ಪರಿಣಾಮಕಾರಿಯಾದ ಲಸಿಕೆ ಲಭ್ಯವಾಗಿರಲಿಲ್ಲ.ಟ್ರೆಪೋನೆಮಲ್ ಪ್ರೋಟೀನ್ಗಳ ಮೇಲೆ ಆಧಾರಿತವಾದ ಹಲವಾರು ಲಸಿಕೆಗಳು,ಪ್ರತ್ಯೇಕವಾಗಿ ಸಿಫಿಲಿಸ್‌ನಿಂದ ಉಂಟಾಗುವ ಗಾಯಗಳ ಬೆಳವಣಿಗೆಯನ್ನು ತಡೆಗಟ್ಟಲು ಸಹಕಾರಿಯಾಗುತ್ತದೆ.
ಸಂಭೋಗ
ಸಂಭೋಗದ ಸಮಯದಲ್ಲಿ ಕಾಂಡೊಮ್‌ನ ಬಳಕೆಮಾಡುವುದರಿಂದ ಸಿಫಿಲಿಸ್ ರೋಗ ಹರಡುವ ಸಾಧ್ಯತೆ  ಕಡಿಮೆಯಾಗುತ್ತದೆ ,ಆದರೆ ಸಂಪೂರ್ಣವಾಗಿ ಅಪಾಯವನ್ನು ತಪ್ಪಿಸುವಲ್ಲಿ ವಿಫಲವಾಗುತ್ತದೆ. ರೋಗ ನಿಯಂತ್ರಣ ಮತ್ತು ನಿವಾರಣಾ ಕೇಂದ್ರದ ಪ್ರಕಾರ-"ಲೇಟೆಕ್ಸ್ ಕಾಂಡೊಮ್ಗಳ ಬಳಕೆ ಮಾಡುವಲ್ಲಿ ನೆನಪಿರಬೇಕಾದ ವಿಷಯವೇನೆಂದರೆ, ಸೋಂಕಿತ ಪ್ರದೇಶವು ಸಂರಕ್ಷಣೆಯಲ್ಲಿರುವ ರೀತಿಯಲ್ಲಿ ಬಳಕೆ ಮಾಡಿದಾಗ ಮಾತ್ರ ಸಿಫಿಲಿಸ್‌ನ ಅಪಾಯವು ಕಡಿಮೆಯಾಗುತ್ತದೆ. ಕಾಂಡೊಮ್ ನಿಂದ ರಕ್ಷಿಸಲ್ಪಟ್ಟಿರದ ಪ್ರದೇಶದಲ್ಲಿರುವ ಗಾಯಗಳಿಂದ ಸಿಫಿಲಿಸ್ ರೋಗ ಹರಡುತ್ತದೆ.ಸೋಂಕಿತ ವ್ಯಕ್ತಿಯೊಂದಿಗೆ ದೈಹಿಕ ಸಂಪರ್ಕವನ್ನು ಕಡಿಮೆಮಾಡಿದಲ್ಲಿ ಸಿಫಿಲಿಸ್‌ನ ಪ್ರಸರಣವನ್ನು ತಗ್ಗಿಸಬಹುದು."
ಜನ್ಮಜಾತ ರೋಗ
ಹೆಣ್ಣಿನ ಗರ್ಭಾವಸ್ಥೆಯ ಆರಂಭಿಕ ಹಂತದಲ್ಲಿ ಸ್ಕ್ರೀನಿಂಗ್ ಮೂಲಕ ಸೋಂಕಿನ ಇರುವಿಕೆಯನ್ನು ಕಂಡುಹಿಡಿದು ಚಿಕಿತ್ಸೆಯ ಮೂಲಕ ತಡೆಗಟ್ಟಬಹುದು. ಯುನೈಟೆಡ್ ಸ್ಟೇಟ್ಸ್ ಪ್ರಿವೆಂಟೀವ್ ಸರ್ವಿಸಸ್ ಟಾಸ್ಕ್ ಫೋರ್ಸ್ (ಉ ಪಿ ಎಸ್ ಟಿ ಎಫ್)ಎಲ್ಲಾ ಗರ್ಭಿಣಿ ಮಹಿಳೆಯರ ಸಾಮೂಹಿಕ ತಪಾಸಣೆಯನ್ನು ಶಿಫಾರಸು ಮಾಡುತ್ತದೆ.ವಿಶ್ವ ಆರೋಗ್ಯ ಸಂಸ್ಥೆಯ ಪ್ರಕಾರ ಮೂರನೇ ತ್ರೈಮಾಸಿಕದಲ್ಲಿ ಮತ್ತು ತಮ್ಮ ಆಂಟಿನಾಟಲ್ ಭೇಟಿಯ ಸಂದರ್ಭದಲ್ಲಿ ಪರೀಕ್ಷೆ ಮಾಡಬೇಕೆಂದು ಶಿಫಾರಸು ಮಾಡುತ್ತದೆ.ಮಹಿಳೆಯರ ಪರೀಕ್ಷೆಗಳು ಸಕಾರಾತ್ಮಕವಾಗಿದ್ದರೆ,ತಮ್ಮ ಸಹವರ್ತಿಗಳನ್ನು ಪರೀಕ್ಷೆಗೆ ಒಳಪಡಿಸಿ, ಚಿಕಿತ್ಸೆಯನ್ನು ನೀಡಬೇಕು.ಜನ್ಮಜಾತ ಸಿಫಿಲಿಸ್ ಅಭಿವೃದ್ಧಿಶೀಲ ಪ್ರಪಂಚದಲ್ಲಿರುವ ಅನೇಕ ಮಹಿಳೆಯರಲ್ಲಿ ಸಾಮಾನ್ಯವಾಗಿ ಕಾಣಿಸುತ್ತದೆ.ಏಕೆಂದರೆ ಅನೇಕ ಮಹಿಳೆಯರಿಗೆ ಪ್ರಸವಪೂರ್ವ ಆರೈಕೆ ದೊರಕಿರುವುದಿಲ್ಲ.
ಸ್ಕ್ರೀನಿಂಗ್
ಪ್ರತ್ಯೇಕವಾಗಿ ಪುರುಷ-ಪುರುಷರ ನಡುವಿನ ಸಂಭೋಗದ ಆಚರಣೆಯಲ್ಲಿ ಭಾಗಿಯಾಗಿರುವ ಜನರನ್ನು ವರ್ಷಕ್ಕೊಮ್ಮೆ ಪರೀಕ್ಷೆ ಮಾಡಬೇಕು.ಸಿಫಿಲಿಸ್ ಕೆನಡಾ, ಯುರೋಪಿಯನ್ ಯೂನಿಯನ್ ಮತ್ತು ಯುನೈಟೆಡ್ ಸ್ಟೇಟ್ಸ್ ಸೇರಿದಂತೆ ಅನೇಕ ದೇಶಗಳಲ್ಲಿ ಒಂದು ಪ್ರಕಟಣಾರ್ಹ ರೋಗವಾಗಿ ಉಳಿದಿದೆ.ವೈದ್ಯರು ರೋಗಿಗಳ ಬಳಿ ಅವರ ಸಂಗಾತಿಯನ್ನು ಆರೈಕೆಗೆ ಕಳುಹಿಸಲು ಪ್ರೋತ್ಸಾಹಿಸಬಹುದು.
ಐಂದ್ರಿತಾ ರೇ
ಐಂದ್ರಿತಾ ರೇ ರವರು ಭಾರತೀಯ ನಟಿ ಅದರಲ್ಲಿ ಮೊದಲು ಕನ್ನಡ ಹಾಗೂ ಬೆ೦ಗಾಲಿ ಚಿತ್ರರ೦ಗದಲ್ಲಿ ಅಭಿನಯಿಸಿದ್ದಾರೆ. ಅವರು ೨೦೦೭ ರಲ್ಲಿ ಮೆರವಣಿಗೆ ಚಿತ್ರದಲ್ಲಿ ಚಿತಿಸಿ ಹಾಗೂ ಹಲವಾರು ಚಿತ್ರದಲ್ಲಿ ಚಿತ್ರಿಸಿದ್ದಾರೆ. ಇವರು ಪ್ರಮುಖ ನಟಿಯರಲ್ಲಿ ಒಬ್ಬರಾಗಿದ್ದಾರೆ.
ಆರ೦ಭಿಕ ಜೀವನ ಮತ್ತು ಹಿನ್ನಲೆ
ಐ೦ದ್ರಿತಾ ರವರು ರಾಜಸ್ಥಾನದ ಉದಯಪುರ ದಲ್ಲಿ ಬ೦ಗಾಳಿಯ ಕುಟು೦ಬಕ್ಕೆ ಸೇರಿದವರು. ನ೦ತರ ತಮ್ಮ ಬಾಲ್ಯವನ್ನು ಮು೦ಬೈ ನಲ್ಲಿ ಕಳೆದರು. ಇವರು "ಬಾಲ್ಡ್ವನ್ ಗರ್ಲ್ಸ್ ಹೈ ಸ್ಕೂಲ್" ನಲ್ಲಿ ತಮ್ಮ ವಿದ್ಯಾಭ್ಯಾಸ ವನ್ನು ಮಾಡಿದರು. ನ೦ತರ ಬೆ೦ಗಳೂರಿನಲ್ಲಿ "ಬಿ.ಆರ್ ಅ೦ಬೇಡ್ಕರ್ ಡೆ೦ಟಲ್" ಕಾಲೇಜಿನಲ್ಲಿ ದ೦ತ ವಿಜ್ಞಾನದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು. ಮುಂದಿನ ಅಧ್ಯಯನ ಮಾಡುವಾಗ ಉಳಿದ ಸಮಯದಲ್ಲಿ ಮಾಡಲಿ೦ಗ್ ಮಾಡಿದರು, ದೂರದರ್ಶನದ ಜಾಹೀರಾತುಗಳಲ್ಲಿ ಕಾಣಿಸಿಕೊ೦ಡರು, ಹಾಗೂ ಚಿತ್ರರ೦ಗಕ್ಕೆ ಪ್ರವೇಶಿಸಿದರು.
ನಟನಾ ವೃತ್ತಿಜೀವನ
೨೦೦೬ ರಲ್ಲಿ ಮೊದಲು "ಜಾಕ್ಪಾಟ್" ಎ೦ಬ ಚಿತ್ರದಲ್ಲಿ ಒ೦ದು ಹಾಡಿನಲ್ಲಿ ಕಾಣಿಸಿಕೊ೦ಡಿದ್ದಾರೆ. ನ೦ತರ ೨೦೦೮ ರಲ್ಲಿ ಪ್ರಜ್ವಾಲ್ ದೇವರಾಜ್ ಜೊತೆ ಮೆರವಾಣಿಗೆ ಚಿತ್ರವನ್ನು ಚಿತ್ರಿಸಿದರು ಹಾಗೂ ಅದೇ ವರ್ಷದಲ್ಲಿ "ಮಸ್ತ್ ಮಜಾ ಮಾಡಿ" ಚಿತ್ರದಲ್ಲಿ ಕಾಣಿಸಿಕೊ೦ಡರು. ೨೦೦೯ ರಲ್ಲಿ ಚಿರ೦ಜೀವಿ ಸರ್ಜಾ ರವರ ಜೊತೆ "ವಾಯುಪುತ್ರ" ಎ೦ಬ ಚಿತ್ರದಲ್ಲಿ ಅಭಿನಯಿಸಿದರು. ನ೦ತರ ಲವ್ ಗುರು ಹಾಗೂ ದುನಿಯಾ ವಿಜಯ್ ಜೊತೆ ಜ೦ಗ್ಲಿ ಚಿತ್ರವನ್ನು ಮಾಡಿದರು. ನ೦ತರ ೨೦೧೦ ರಲ್ಲಿ ೫ ಚಿತ್ರಗಳಲ್ಲಿ ಅಭಿನಯಿಸಿದರು ,"ವೀರ ಪರ೦ಪರೆ", "ಜನುಮ ಜನುಮದಲ್ಲೂ", "ನೂರು ಜನ್ಮಕು", ಮತ್ತು ಹಿ೦ದಿ ಯಲ್ಲಿ "ಎ ಪ್ಲಾಟ್". ಇದಾದ ನ೦ತರ ಪುನಿತ್ ರಾಜ್ ಕುಮಾರ್ ಜೊತೆ "ಪರಮಾತ್ಮ" ಚಿತ್ರದಲ್ಲಿ ಚಿತ್ರಿಸಿದರು. ನ೦ತರ ಹಲಾವಾರು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.
ವೈಯಕ್ತಿಕ ಜೀವನ
ಐ೦ದ್ರಿತಾರವರು ೧೨, ಡಿಸೆ೦ಬರ್ ೨೦೧೮ ರ೦ದು ನಟ ದಿ೦ಗತ್ ರವರನ್ನು ಮದುವೆಯಾದರು.
ಉಲ್ಲೇಖಗಳು
ವರ್ಗ:ನಟಿಯರು ವರ್ಗ:ಕನ್ನಡ ಚಲನಚಿತ್ರ ನಟಿಯರು
ಎಲಾನ್ ಮಸ್ಕ್
ಎಲಾನ್ ರೀವ್ ಮಸ್ಕ್(ಆಂಗ್ಲ: Elon Reeve Musk) ಒಬ್ಬ ಖ್ಯಾತ ಇಂಜಿನಿಯರ್, ಕೈಗಾರಿಕಾ ತಜ್ಞ ಹಾಗು ಉದ್ದಿಮೆದಾರ. ಖಾಸಗಿ ಬಾಹ್ಯಾಕಾಶ ನೌಕೆ 'ಸ್ಪೇಸ್-ಎಕ್ಸ್'ನ ಸಂಸ್ಥಾಪಕ, ಕಾರ್ಯ ನಿರ್ವಾಹಕ ಅಧ್ಯಕ್ಷ ಹಾಗು ಮುಖ್ಯ ವಿನ್ಯಾಸಗಾರ ಕೂಡ. ಖ್ಯಾತ ಕಾರು ಕಂಪನಿ 'ಟೆಸ್ಲಾ'ದ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ, ಹೂಡಿಕೆದಾರ ಹಾಗು ವಿನ್ಯಾಸಗಾರ. 'ದಿ ಬೋರಿಂಗ್ ಕಂಪನಿ', 'ನ್ಯೂರೋಲಿಂಕ್', 'ಓಪನ್-ಎಐ' ಕಂಪನಿಗಳ ಪ್ರಮುಖ ಸ್ಥಾಪಕರಲ್ಲೊಬ್ಬರಾದ ಇವರು ಪ್ರಪಂಚದ ಅತ್ಯಂತ ಶ್ರೀಮಂತರ ಪಟ್ಟಿಯಲ್ಲಿ ಸ್ಥಾನ ಪಡೆದಿದ್ದಾರೆ.
ಜೀವನ
ಎಲಾನ್ ಮಸ್ಕ್ ಅವರ ತಾಯಿ 'ಮೇ ಮಸ್ಕ್' ಕೆನಡಾ ಮೂಲದವರು ಹಾಗು ತಂದೆ 'ಎರೋಲ್ ಮಸ್ಕ್' ದಕ್ಷಿಣ ಆಫ್ರಿಕಾ ಮೂಲದವರು. ಎರೋಲ್ ಮಸ್ಕ್ ರು ದಕ್ಷಿಣ ಆಫ್ರಿಕಾದಲ್ಲಿ ಎಲೆಕ್ಟ್ರೋಮೆಕ್ಯಾನಿಕಲ್ ಇಂಜಿನಿಯರಿಂಗ್ ವೃತ್ತಿ ಮಾಡುತ್ತಿದ್ದುದರಿಂದ ಮಸ್ಕ್ ರ ಕುಟುಂಬ ದಕ್ಷಿಣ ಆಫ್ರಿಕಾದಲ್ಲಿಯೇ ನೆಲೆ ನಿಂತಿತ್ತು. ಈ ದಂಪತಿಗಳ ಮೂರು ಜನ ಮಕ್ಕಳ ಪೈಕಿ ಎಲಾನ್ ಮಸ್ಕ್ ಮೊದಲನೆಯವರು, ಇವರ ತಮ್ಮ ಕಿಂಬಲ್ ಹಾಗು ತಂಗಿ ಟೋಸ್ಕಾ.
ದಕ್ಷಿಣ ಆಫ್ರಿಕಾದ ಉತ್ತರ ಭಾಗದಲ್ಲಿರುವ ಪ್ರಿಟೋರಿಯಾ ನಗರದಲ್ಲೇ 1971ರ ಜೂನ್ 28 ರಂದು ಎಲಾನ್ ಮಸ್ಕ್ ಜನಿಸಿದ್ದು. ಮುಂದೆ 1980 ರಲ್ಲಿ ಅವರ ಪಾಲಕರಿಬ್ಬರು ವಿಚ್ಛೇದನ ಪಡೆದುಕೊಂಡು ಬೇರ್ಪಟ್ಟಾಗ ಎಲಾನ್ ಮಸ್ಕ್ ತನ್ನ ತಂದೆಯ ಜೊತೆಯಲ್ಲಿಯೇ ಪ್ರಿಟೋರಿಯಾ ನಗರದ ಹೊರವಲಯದಲ್ಲಿ ಉಳಿಯುತ್ತಾರೆ. ಎರಡು ವರ್ಷ ತನ್ನ ತಂದೆಯ ಜೊತೆ ಕಳೆದ ಎಲಾನ್ ಮಸ್ಕ್ ಕಾರಣಾಂತರಗಳಿಂದ ತನ್ನ ತಂದೆಯ ವಿರುದ್ಧ ರೋಸಿ ಹೋಗಿ ತಾನು ಅವರ ಜೊತೆ ಉಳಿಯುವ ಆಯ್ಕೆ ಮಾಡಿದ್ದು ತಪ್ಪು ಎಂಬ ನಿರ್ಧಾರಕ್ಕೆ ಬರುತ್ತಾರೆ. 'ನನ್ನ ತಂದೆಯೊಬ್ಬ ರಾಕ್ಷಸೀಯ ಗುಣಗಳನ್ನು ಹೊಂದಿದ್ದವ, ಆತನು ಹಲವಾರು ಬಾರಿ ಮೃಗೀಯ ವರ್ತನೆ ತೋರಿದ್ದಾನೆ' ಎಂದು ಎಲಾನ್ ಮಸ್ಕ್ ನೇರವಾಗಿ ವಿಷಾದ ವ್ಯಕ್ತಪಡಿಸುತ್ತಾರೆ.